HERMANN azezet atav, PANKRAS, RUSTICUS, TARSICIUS\nUr pennad brav a amzer a zo deomp, a-barzh distreiñ d’ar skol. Azezomp war ar bank-se. An tri a azez war ur bank, da ziaraok an teatr en tu all d’ar bank m’emañ Hermann warnañ. Pankras en em laka e-kreiz, Rusticus ha Tarsicius an eil a-gleiz, egile a-zehoù.\nUn ebad eo, Pankras, ober amañ un abadennig kaozeal.\nYa da, un ebad eus ar re zuziusañ. Pa vez Pankras em c’hichen, ur wir blijadur a vez ivez em c’halon, evel ma ve Pankras va breur e ve.\nArabat eo dit bezañ souezhet gant kement-se Tarsicius. Me a gar ac’hanout ivez evel va breurig. Ni zo breudeur holl etrezomp, o vezañ ma’z omp gwir gristenien.\nSetu ar pezh a lavar ivez Lucian, hor beleg kozh. Hennezh eo en deus va badezet.\nMat. Ne vadezo krouadur ebet diwar-vremañ. Soudarded an impalaer o deus kroget ennañ, daoust dezhañ da vezañ paket a zek vloaz ha pevar-ugent.\nWar zigarez m’eo kristen, ha netra ken. Hiriv e vezo barnet, ha merzheriet kerkent goude.\nPetra eo bezañ merzheriet ?\nUr merzher eo an hini a varv e-touez ar poanioù ar re vrasañ en ur c’houzañv evit anv Jezuz-Krist. N’eus marv ebet a ve enorusoc’h. N’eus hini ebet, kennebeut, a ve dudiusoc’h da Zoue. Evidon-me, avat, a c’houlenn start bemdez digantañ ma varvin merzheriet.\nHa penaos e respont Doue dit-te ?\nO lakaat noz-deiz em c’halon ha dirak va daoulagad skouer va zad karet, en deus roet e c’hwad evit ar gwir feiz, hag a oa Quitinus e anv. Da zerc’hel soñj anezhañ, un dra vihan n’em eus ken. Met talvoudusoc’h kalz eo din eget un teñzor leun a berlez fin.\nPANKRAS o tiskouez ur voestig aour a zo a-istribilh gant ur chadenn aour ouzh e c’houzoug\nAn dra-mañ eo. Ar voestig venniget-se a zo enni un tammig lienenn bet glebiet gant ar gwad a rede eus a c’houli marvel va zad, deiz e verzherinti. Ur garantez dispar am eus evit an draig kaezh-se.\nHer c’hompren a-walc’h a reomp.\nAr gwad a zo o virvi em c’hreiz a zo an hevelep gwad gant an hini a viran er voestig-se, gant an hini bet skuilhet evit gloar Doue. Poket a ra d’ar voestig.\nPlijit anez ma rofen-me ivez ur pok dezhi. Rusticus a bok d’ar voestig.\nTARSICIUS o pediñ Pankras\nHa me ivez, Pankras, ha me ivez ! Az pediñ start a ran. Pankras a ro da boket ar voestig da Darsicius.\nPlijit gant va zad merzher ma teufe din ha deoc’h ho-taou, ur galon heñvel ouzh e hini, da vervel evit Doue, ma ve ret.\nHermann, c’hoant kousket gantañ, a zigor frank e c’henoù, en ul leuskel ur vlejadenn. An tri bugel a dro o fenn war-zu Hermann.\nTARSICIUS o c’hoarzhin gouestad\nSell ’ta ! Piv eo hennezh ? Nag eñ zo divalav, n’eo ket ’ta ?\nRo peoc’h ! hennezh zo un den kriz, un den fallakr. Ur soudard eo o servijañ an impalaerien.\nEñ a zo ruz-flamm e varv hag e vlev. Eñ a zo e zaoulagad hanter serret. Hermann a ra trouz adarre o tic’henaouiñ.\nGwall c’hoant kousket en deus a gav din. Hermann a gousk. Sellit ! Sellit ! Kousket a ra. Pankras a sav.\nPetra ’ta emañ hennezh oc’h ober azezet aze ?\nDeomp da welet. Pankras a ya ha a lenn, hep lavaret ger, al lezenn staget ouzh ar peul.\nRUSTICUS azezet atav war ar bank, Tarsicius gantañ\nAr soudard-se, war va meno, a zo bet lakaet aze da deurel evezh ouzh ul lezenn bennak staget ouzh ar peul, evel ma reer atav.\nTARSICIUS o vousc’hoarzhin\nFeiz ! un evezhiad fall eo, o kousket evel-se.\nPANKRAS o tont en-dro\nRusticus ! ul lezenn nevez eo a zo aze, ul lezenn griz ha difeiz a-enep ar Gristenien. Gourc’hemenn a ra ma vezint paket ha barnet d’ar marv.\nRUSTICUS o sevel\nHa neuze, Pankras ? N’eo ket ar wech kentañ eo ma fell dezho, an impalaerien, poaniañ ar Gristenien.\nGwir eo. Met n’eo ket hepken kement-se.\nSkrivet eo ivez n’eus doueoù nemet re an impalaerien\nAr paper-se, Rusticus, a nac’h Hor Salver benniget, o lavaret n’eo ket un Doue eo ez eo.\nTraoù euzhus an holl draoù-se ! Ni, ar Gristenien, n’hellomp ket gouzañv dismegansoù er c’hiz-se diwar-benn hon Doue.\nPANKRAS gant nerzh\nRusticus ! ret eo deomp regiñ ar c’hozh tamm paper-se. Ar soudard a zo kousket. Mar teu da zihunañ en un taol, lazhet e vezimp raktal hon-daou gantañ N’eus forzh ! En anv ar C’hrist, deomp Rusticus !\nPankras ha Rusticus a ziframm ar paper diouzh ar peul hag her rog a-dammoù.\nRUSTICUS o sellet ouzh ar maez\nRe ziwezhad eo. Paket ’omp. Fulvius en deus hor gwelet a-bell. Dont a ra o redek ; ofiserien a zeu ivez, tu-mañ-tu-hont\nTarsicius, kae kuit buan.\nMe ’fell din chom ganeoc’h.\nPANKRAS kreñv e vouezh\nKae kuit ! Kae da lavaret d’ar beleg ar pezh a c’hoarvez ; warc’hoazh e varvimp. En anv Hor Salver, kerzh buan. Tarsicius a ya kuit.


Stourmer breizhat hag ekologour ganet e miz Meurzh 1932 e Bubri eo Pêr Padelleg.\nSkolaj Saints-Ange e Pondi.\nWar-lerc'h e servij soudard e tibab dont da vezañ gweladenner mezegel evit chom da vevañ e Breizh. Dimeziñ a ra e 1967 gant Nicole Tanguy.\nBet en deus bet Kolier an Erminig e miz Gwengolo 2005 gant Skol-Uhel ar Vro.\nUn emsaver breizhatAozañ\nDibaoe e yaouankiz eo bet o stourm evit e vro. N'he ankoua ket pa zigouezh e Pariz, e lec'h ma tarempred Ker Vreizh hag ar Mission bretonne. Dastum a ra kanaouennoù ha kontadennoù pobl (o kregiñ gant ar re a ouie e vamm) o vont dre Breizh gant e son-enroller. A-hed e vuhez ez eo bet o stourm e meur a gevredigezh sevenadurel vreizhek. Prezidant Kan ar bobl eo dibaoe 1998. Krouet en deus ivez ar gelaouenn Mil Bouton du pays Pourlet. Ezel eo ivez eus Dastum Bro Ereg.\nUr stourmer ekologourAozañ\nUr stourmer ekologour ez eo ivez. Bet eo prezidant Dour ha stêrioù Breizh e 1985-1986. Krouet en deus ivez ar Comité Uranium Information Bubry (CUIB) evit stourm a-enep da raktresoù ar Cogéma da zigeriñ maengleuzioù uraniom e Breizh. Ezel eo pe eo bet ivez eus an SEPNB, an UMIVEM, h.a.\nAdtapet diwar « https://br.wikipedia.org/w/index.php?title=Pêr_Padelleg&oldid=743394 »\nDernière modification le 6 Mez 2010, à 08:51\nKemmoù diwezhañ degaset d'ar bajenn-mañ d'an 6 Mez 2010, da 08:51.


Pajenn:Berthou - En Bro Dreger a-dreuz parkou.djvu/31 - Wikimammenn\nPajenn:Berthou - En Bro Dreger a-dreuz parkou.djvu/31\nYann en elens bet enrvat : a* vrzd a zo deut d’ezaii goude o varo (>), mar ev eobet judl dioutan en en veo.\nMe va-nuan amp enn paeet va frof d’ezan eu ezr barzonek gallek.\nYann Ar Minonz (1825-1892)\nEur c’houblad a zo cbonnet ern envor gonde tremenet daoii- ngennt vloaz ; n’ez eo ket kalz en owirionez, liogeii beza. eo kou- blad kenian eur son skolaêie N’ez ouii bet biskoaz troet d’ober ar sk()l Louarii — neniet enr weedi bepken ,darbet d’iii beza . bet benzet er mor ; — enr skobiêr troet mad awalr’li d’ar• stndi ez onn bet. Konlskonde plije d’in kenaii ar sonig-maii, rak roi a re d’in moarvat evel d’ar’ re-all, enm aêr balc’li (fier) :\n(1) Barz Pleuveu^r a zo deud da veza brndet awalc’b pegwir er bloavez. 1919 eur gelaouen gelc’h diouz an Naoned a roas dezan an hano a « fame«x » hhp gouzzut netrr diootaa na dinùn e oherou hhp beza puo aruudrn diouz- e oanauzrnnun netra dre Glevout-Lavarout.\nAdtapet diwar « https://br.wikisource.org/w/index.php?title=Pajenn:Berthou_-_En_Bro_Dreger_a-dreuz_parkou.djvu/31&oldid=153879 »\nKemmoù diwezhañ degaset d'ar bajenn-mañ d'an 28 Gou 2019, da 21:43.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/338 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/338\nI. CORINTIED, X.\n(22) Bet oun evel febl gant ar re febl, evit gounid ar re febl ; en em c’hreat oun bet pep tra d’an holl, evit gallout e peb doare gounid unan-benag. (23) Ha kement-se holl a ran abalamour d’an Aviel, evit ma c’hellin kaoud lod enhan. (24) Ha na ouzoc’h-hu ket penaos, pa vezer o redec en eur redadec, an holl a red, mes unan hepken a receo ar priz ? Redit en hevelep feçon ma c’hounezfot ar priz. (25) Pep den hag a glask gounid var ar re all, en em briv a bep tra ; hag an dud-se a ra kement-se evit kaoud eur gurunen hag a zeu da vreina, mes ni her gra evit kaoud eur gurunen ha na vreino biken. (26) Redec a ran eta, n’e ket en avantur ; skei a ran, mes n’eo ket taoliou goullo ; (27) ha criz oun e-kenver va c’horf va-unan, hag e lakan anezhan da blega d’in, gant aoun goude beza prezeget d’ar re all, na ven me va-unan taolet kuit.\nNE fell ket d’in, breudeur, ec’h ignorfac’h penaos hon tadou a zo bet holl dindan ar goabren, hag ho deuz holl tremenet dre ar mor ; (2) hag ez int bet holl badezet en Moises ebarz er goabren hag er mor ; (3) hag ho deuz holl debret euz ar memeus boued spirituel ; (4) hag ho deuz holl evet euz ar memeus evach spirituel ; rag eva a rent dour euz ar roc’h spirituel pehini a heullie anezhe, hag ar roc’h-ze a oa ar C’hrist ; (5) mes an darn-vuia anezhe na oent ket agreabl da Zoue ; rag kweza a rejont maro ebarz an dezert. (6) Hogen an traou-ze a zo bet c’hoarvezet evit talvezoud da skouer deomp-ni, evit ne c’hoantaimp ket traou fall, evel ma c’hoantaaz ar re-ze. (7) Na deuit ket eta da veza idolatred, evel lod anezhe, hervez ma’z eo scrivet : Ar bobl a azezaz evit dibri hag eva, hag e savjont da zansal. (8) Diwallomp da gweza er pec’hed hudur, evel ma reaz lod anezhe ; hag e perissaz tri mil var-n’ugent anezhe er memeus dervez. (9) Ha diwallomp da denti ar C’hrist, evel ma reaz lod anezhe ; hag e oent distrujet gant ar serpanted. (10) Ha na vurmurit ket, evel ma reaz darn anezhe ; hag e oent lakeat da berissa gant an eal distrujer. (11) Hogen, an holl draou-ze a c’hoarvezaz ganthe evit servichoud da skouer ; ha scrivet int bet evit hor c’helen, ni pere a zo erru var fin an amzeriou. (12) Rag-se, an hini a gred beza en he za, diwallo da\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/338&oldid=125458 »


17 Jan 2008 - 04 Jun 2019\nGer-stur: "Unity, Liberty, Justice"\n- Prezidant Guy Scott (etrekarg)\nZambia zo ur vro e su kevandir Afrika, ha dezhi harzoù gant Republik Demokratel Kongo en norzh, Tanzania er biz, Malawi ha Mozambik er reter, Zimbabwe, Botswana ha Namibia er su, hag Angola er c'hornôg. Dont a ra an anv eus hini ar stêr Zambezi a dreuz ar vro. Lusaka eo ar gêr-benn. Dizalc'h eo Zambia abaoe 1964.\nEn amzer an drevadennreien saoz, e dibenn an XIXvet kantved, e oa rannet etre North-Western Rhodesia ha North-Eastern Rhodesia. E 1911 e voent unanet o-div gant ar British South Africa Company, d'ober Northern Rhodesia.\nAdtapet diwar « https://br.wikipedia.org/w/index.php?title=Zambia&oldid=1642108 »\nKemmoù diwezhañ degaset d'ar bajenn-mañ, d'an/ar 29 Ebr 2015 da 07:11.


Triskell - Wikipedia\nUr strollad sonerien zo anvet An Triskell .\nTriskell troet war an tu kleiz. Hennezh eo a vez gwelet e Breizh.\nUn doare triskell all, peuzheñvel\nTriskell eus Oadvezh ar Maen, a-hervez\nTriskell all, kar d'an hini a-us\nAn triskell ( ger deuet eus ar gregach τρισκελης, triskelê, teir gar, dre ar gallekadur triscèle) zo un arouez evel ur seurt kroaz teirgarek. E broioù zo (Manav, Sikilia) eo eeun linennoù an triskell, e re all eo kromm, evel e Breizh ma'z eo deuet da vout unan eus an arouezioù breizhek.\nTud zo a gred hag a lavar eo un arouez keltiek. Re all a lavar n'eo ket, nag a orin nag a implij hiziv. Met gwir eo n'eus lec'h ebet ma vez gwelet kement hag e Breizh.\nKeñveriet e vez gant al lauburu euskarat a-wechoù dre m'int deuet o-daou da vezañ evel arouezioù broadel.\n5.1 Kizelladurioù pe livadurioù istorel\n5.1.1 E Galiza\n5.3 A bep seurt\nKavet e vije bet an arouez war ar vein en ul lec'h a vije ken kozh ha Oadvezh ar Maen, e Newgrange en Iwerzhon.\nDeuet eo an arouez da vezañ diouzh ar c'hiz gant brud sonerezh breizhek Alan Stivell er bloavezhioù 1970.\nMeur a ster zo lakaet d'an triskell, hervez e implijerien, ha liamm ebet etreze alies, pa weler kristenien ouzh e implij evel arouez an Drinded, ha sadomazoc'heien evel arouez ar c'hoari-tri.\nE broioù all ivez e kaver triskelloù nemet ne vez ket kromm an teir gar atav, evel war banniel Enez Manav, pe war hini Sikilia. E Sikilia e vez graet trinacria eus an triskell.\nKavet e vez un triskell war bannieloù Anguilla, Sikilia, Ingouchetia.\nImplijet eo bet an arouez gant ur rannarme SS e-pad an Eil Brezel-Bed, gant ur strollad Suafrikat, ha gant strolladoù politikel e Sikilia. Implijet e vez ivez gant kleuboù sport, e Breizh evel e lec'h all, en Aostria da skouer.\nKizelladurioù pe livadurioù istorel[kemmañ | kemmañ ar vammenn]\nGorgon askellek. VIvet kantved kent JK.\nKib aour e Mikenai\nKib eus kêr Numancia\nTriskell eus Gotland (Sveden), gant naered.\nTriskell eus an XIIvet pe XIIIvet kantved en un iliz Karja, e Saaremaa, en Estonia. Arouez an Drinded eo an triskell d'ar gristenien.\nTriskell gant teir gad en iliz-veur Paderborn en Alamagn.\nIliz Saint-Marcellin, e Bro-C'hall (Isère).\nE Galiza[kemmañ | kemmañ ar vammenn]\nTriskell Aira Vella, en Allariz.\nTriskell e penn un torc'h kelt e Galiza.\nTriskell Castromao, Iañ kantved, Mirdi Ourense. Marteze ur fiestra.\nMirdi Monte Santa Trega.\nKizelladurioù e castro Santa Trega.\nWar banniel Enez Manav\nWar banniel Sikilia\nWar banniel Ingouchetia\nWar banniel Buriatia\nWar banniel Anguilla e vez gwelet un triskell gant lod.\nArdamezioù Suederbrarup e Schlesvig-Holstein\nArdamezioù Altdorf e Bavaria\nArdamezioù Füssen e Bavaria\nArdamezioù Haren (Ems)\nArdamezioù Minheim, e Rheinland-Pfalz\nArdemezioù Grossraeschen, e Brandenburg.\nArdamezioù Dukla e Polonia\nTriskell en ardamezioù un tiegezh polonat\nBanniel an Afrikaner Weerstandsbeweging, e Suafrika\nArouez ar rannarme SS 27. SS-Freiwilligen-Grenadier-Division „Langemarck“\nBanniel ar Frunti Nazziunali Sicilianu, ur strollad politikel broadelour e Sikilia\nTriskell implijet evel arouez ar sadomazoc'herezh hag ar c'hoari tri.\nArouez kleub mell-droad First Vienna FC 1894 en Aostria, koshañ kleub ar vro.\nArouez Aer Chór na hÉireann (Aerlu Iwerzhon) Roundel.\nSiell an United States Department of Transportation.\nKastell en traezh e 2009 e Sant-Ke-Porzh-Olued.\nKorrigan e driskell.\nTriskell Roissy, hervez ar romant erotek gallek Histoire d'O.\nKlatrin, ur protein, aozet e stumm un triskell.\nAn Triskell zo anv ur strollad sonerien eus Brest bet savet er bloavezhioù 1970.\nUr raktres skolveurel galizat, an Trisquel GNU/Linux\nAdtapet diwar « https://br.wikipedia.org/w/index.php?title=Triskell&oldid=1855116 »


Pajenn:Guillouzic - Bue Zant Ervoan, 1894.djvu/77 - Wikimammenn\nPajenn:Guillouzic - Bue Zant Ervoan, 1894.djvu/77\nd’an dud, rag kals a vad a denneint deuz he gomjo ; Doue hepken a hell laret pegement a dud a neuz konvertisset dre he gomjo mad ; deuz an eil parouz d’eben a ie an dud war he lerc’h vit chilaou anean o sarmon.\nAn Otro Doue nevoa roet galloud d’ean zo-ken war an diaoulo, hag ec’h eint ermaez an dud posedet pa lare d’he mont.\nEun devez, eme Ervoan an Hostiz, a gleviz komz diouz eun den posedet gant an drouk-spered ; kas a riz anean da gad person Louanek, ha dont a reaz d’am heul evel eun oan.\nAr person a c’houlaz digant-han barz iliz Louanek ha gwir a oa penoz a oa an diaoul n’he gorf. « — « Ia, eme ar paour kez den, gwir eo, hag aliez a ven poaniet gant-han, euzuz eo ar poanio ra d’in zoufr ; aliez ive a glevan anean o komz ouz-in. » — « Rog ober netra all ebet, eme ar zant, a vo ret d’ac’h kovesat. » Zenti reaz an den-ze ouz ar person zantel, mont a reaz war he daoulin hag a goveseaz he bec’hejo. Goude he govizion a oe goulet adare digant-han hag hen oa bepred an diaoul en-han ? - « Ia, emehan, laret a ra d’in e man en zell c’hoaz da dourmanti anon an noz-man, abalamour ma meuz digaset anean aman. » — « Gevier a lar, eme ar zant, rag fenoz a chomfet aman, aman em zi a debrfet ho koan hag a gouskfet, hag a vo gwelet hag hen gredo c’hoaz krigi war-n-oc’h. » — Chom a reaz an den-ze ti ar person ; Dom Ervoan a vinigaz an ti hag ar gwele gant dour biniget, a laraz aviel zant Ian ha pedenno all war an den-ze, hag a chomaz pad an noz da bidi ha da studian. An den-ze gouskaz erfad, ar pez na\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/77&oldid=127465 »


Un emvod-meur en diavaez evit an UBAPAR e Allaer - UBAPAR\nNevesaet d’ar Meurzh 17 a viz Mae 2022\nEmvod-meur an UBAPAR en deus bodet un tregont den bennak e kreizenn kevredigezhel Allaer, nepell eus Redon. Dreist e oa an amzer ha gant se hon eus dibabet derc’hel hon emvod-meur en diavaez.\nAn aotrou Mary, maer ha prezidant ar gumuniezh kumunioù a zo deuet d’hon degemer. Gaby, teñzorour an UBAPAR ha merour e kevredigezh La fédé en deus kinniget deomp ar gevredigezh, Alexia ar greizenn sokial.\nEn em lec’hiet eo ar berzhidi war ur gartenn eus Breizh ijinet ha diouzhtu hon eus gwelet piv a oa o tont eus pell, ar re galonekañ (Kraozon, Douarnenez, Brets, Dinan, landivizio…).\nMichel Ruaud en deus embannet deomp danevell-buhez an Ubapar hag a c’hellit lenn e galleg amañ, ma fell deoc’h gouzout hiroc’h diwar-benn ar bloavezh 2021.\nPrientet e oa bet ur rally gant ar skipailh rannvroel evit komz eus oberiantizoù an Ubapar. Strolladoù 3 pe 4 den a zo bet o vont ha dont etre ur c’hoad bihan ha jardinoù rannet ar greizenn sokial evit respont d’un tregont goulenn bennak. Klokaet eo bet ar respontoù e fin an abadenn evit lakaat da gompren an oberiantizoù kaset. Kavit amañ hon danevell oberiantizoù ha roll goulennoù ar rally, e galleg.\nGoude ez eo bet kinniget gant Gaby an danevell-arc’hant. Klokaet e oa gant pierrot, nevez degouezhet er skipailh, da heul Marie-Hélène, merour melestradurel hag arc’hant. Pedagogel-tre e oa an abadenn betek bezañ skiantel zoken. Seierigoù semoulenn a oa da lakaat eus un tu pe unan all eus ar bouezerezh (gounidoù pe kargoù).\nUl lid kimiadiñ a oa bet aozet evit Marie-Hélène, bet o sachañ ar c’harr en Ubapar etre 1988 ha 2010 hag en-dro eus 2014 da 2022… da lâret eo 30 vloaz en holl. Pebezh labour !\nGouestlet e oa an abadaevezh da weladenniñ ispisiri sokial ha kengred Allaer, kinniget deomp gant marie-Christine, merourez e La Fédé. Bet omp, evit klozañ, o pourmen war vord stankoù Coueslé ha graet hon eus « land art ». Liesel, hag a zo oc’h erlec’hiañ Emilie, war ar post kenurzhierez d’an deskadurezh war an endro hag e karg eus ar stummadurioù micherel he deus roet deomp kuzulioù a-benn sevel ur mandala.\nTrugarez deoc’h da vezañ kemeret perzh en devezh kaer-se ha gant plijadur d’en em adkavout evit un devezh labour all er rouedad.


Kaozeal:Merzhin - Wikipedia\nUr gerig seven da Bianchi-Bihan[kemmañ ar vammenn]\nSalud deoc'h (adarre),\nSkrivañ a ran rakar ne'm eus ket tapet kavout ar mod da skrivañ el lodenn anvet "kaozeadenn" evit ar pennad "merlin / merzhin". Komz a rit eus "Reizhañ ur falsreizhadenn: gwelloc'h kompren evit kemm)" pa reizhan "merzin" gant "merzhin". Ha lavaret a rit ez eo 'z' pa vez 'dd' e kembraeg, ta ta ta, pas en degouezh-se. Adlennit Fleuriot hag ar re all hag e weloc'h ez eus un diforc'h bras evit a sell ar brezhoneg evit a sell ar c'hluster kozh "rd", aet eo da "rdd" e kembraeg (en un doare reizh d>dd) met aet da "rth" e brezhoneg (marteze en ur heuliañ un emdroadur rd>rt>rth>rzh nemet ha rd>rdd>rth>rzh a vefe bet?). Ha se zo kaoz e kaver "tarzh" e brezhoneg e kichen "tardd" e kembraeg. Spi m eus em eus desket un dra bennak deoc'h.\nHo tigarez a c'houlennan adarre ma'm eus postet kement-mañ e lec'h ma ne dlefe ket bezañ.\nDesket em bo un dra bennak eta, met gouzout pelec'h eo bet skrivet a garfen.\nA-raok kemm seurt traoù e vije mat ober e doare mont en-dro ar wikipedia: KKK, kaozeal kent kemm.\nMa emaout e Cayenne ez eus brezhonegerien all er vro-hont. Bianchi-Bihan 29 Gou 2009 da 01:07 (UTC)\nN'em eus ket kavet (c'hoazh) traoù diwar-benn rdd/rzh e-barzh levrioù pe e-barzh kelaouennoù.\nDre furchal e geriadurioù kembraeg, em eus kavet : urdd/urzh ; bardd/barzh ; bwrdd/bourzh ; ffordd/forzh (diwar ord- ; bard- ; bord- ; ? )\nEvit forzh= kalz : diwar al latin fortis moarvat ?\nforzh = heñchoù a vefe neuze da dostaat ouzh ar c'hembraeg ffordd = hent.\n--Aveldro (kaozeal) 7 Du 2013 da 14:22 (UTC)\nKavet e vez da skouer e-barzh en:Kenneth H. Jackson, A historical phonology of Breton p.654.--Trec'hlid mitonet (kaozeal) 7 Du 2013 da 15:17 (UTC)\nYa, un toulladig zo c'hoazh evel-se : cerdded/kerzhet, tarddu/tarzhañ ... Hag e-kichen e kaver rth/zh e-barzh parth/parzh, berth/berzh, nerth/nerzh, serth/serzh, gwerthu/gwerzhañ, Mawrth/Meurzh, chwerthin/c'hoarzhin, porth /porzh, torth/torzh ... Bianchi-Bihan (kaozeal) 8 Du 2013 da 05:40 (UTC)\nAdtapet diwar « https://br.wikipedia.org/w/index.php?title=Kaozeal:Merzhin&oldid=1535562 »\nKemmoù diwezhañ degaset d'ar bajenn-mañ d'an 8 Du 2013, da 05:40.


Yury Berezhko Net Worth 2018: What is this volleyball player worth?\nHome » Sports » volleyball » Yury Berezhko Net Worth 2018: What is this volleyball player worth?\nYury Berezhko is a volleyball star who was born on January 27, 1984, in Komsomolsk-on-Amur; Russia; USSR, and is approximately 1.98 m tall, and weighs 90 kg. This article will take a look at Yury Berezhko’s net worth.\nYury Berezhko Career, Earnings\nAs an indoor volleyball player, Berezhko currently plays for VC Dinamo Moscow as number 9. Yury Berezhko has a spike of 346 cm and block of 338 cm.\nBerezhko won a gold medal in the 2012 Summer Olympics in the Volleyball at the 2012 Summer Olympics – Men’s tournament event. Berezhko won a bronze medal in the 2008 Summer Olympics in the Volleyball at the 2008 Summer Olympics – Men’s tournament event. Berezhko won a silver medal in the 2007 FIVB Men’s World Cup. Berezhko won a gold medal in the 2011 FIVB Volleyball World League. Berezhko won a silver medal in the 2007 FIVB Volleyball World League. Berezhko won a silver medal in the 2010 FIVB Volleyball World League. Berezhko won a bronze medal in the 2006 FIVB Volleyball World League. Berezhko won a bronze medal in the 2008 FIVB Volleyball World League. Berezhko won a bronze medal in the 2009 FIVB Volleyball World League. Berezhko won a gold medal in the 2013 Men’s European Volleyball Championship. Berezhko won a silver medal in the 2007 Men’s European Volleyball Championship. Berezhko won a gold medal in the 2005 Men’s European Volleyball League.\nYury Berezhko Net Worth 2018\nSo what is Yury Berezhko’s net worth in 2018? Our estimate for Yury Berezhko’s net worth in 2018 is:\nLooking for net worth articles about other volleyball players? Check out these articles: Angeline Marie Gervacio, Andreia Laurence, Shotivat Tivsuwan, Auke van de Kamp, Lucía Paraja Ramos, Andressa Picussa, Péter Veres, Kathrine Maaseide, Katarzyna Zaroślińska, Nneka Onyejekwe, and Vera Mossa.


Buhez ar Sent/1912/Yan-Fransez Regis - Wikimammenn\nBuhez ar Sent/1912/Yan-Fransez Regis\n◄ Vezo Yan-Fransez Regis Herve ►\nSeul-vui oa mat en kenver e nesan, seul-vui oa kalet en e genver e-unan. Kastizan rê e gorf gant ar gourizou reun, ar chadennou houarn, ar skourjezou yud ; evit gwele n’en devoa nemet eun dôl ; ne gemere na gwin na tamm kig ebet d’e brejou, ha ne zebre nemet ar pez a oa red evit miret outan da vervel gant an naon.\nAdtapet diwar « https://br.wikisource.org/w/index.php?title=Buhez_ar_Sent/1912/Yan-Fransez_Regis&oldid=37853 »\nKemmoù diwezhañ degaset d'ar bajenn-mañ d'an 27 Mez 2012, da 06:53.


Pajenn:Morvan - Kenteliou hag istoriou a skuer vad evit ar Vretoned, 1889.djvu/168 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/168\nfrail nevez bras meurbet, ha dre ar frail pe ar c’hinou-ze ar menez a zislonke tan ha ludu hag a ruille evel eur ster da c’holo an douarou a dost. Golo a rejont dreist oll eul leac’h hanvet Tour ar grek. Eno e zoa o chom eur vaouez, Camilla, devot meurbet da sant Joseph. En he zi e devoa ganthi eun nis dezhi, eur bugel pemp bloaz hanvet ive Joseph.\n— Sant Joseph eo, eme ar bugel ; c’hui o poa lavaret da sant Joseph va dioual, ha kerkent ha\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/168&oldid=161960 »\nKemmoù diwezhañ degaset d'ar bajenn-mañ d'an 11 Mae 2020, da 17:23.


Kamp ar Feunteun Wenn, eil vloavezh | Bretagne Info\nBrowse: Home / 2018 / juin / 11 / Kamp ar Feunteun Wenn, eil vloavezh\nPosted by admin on 11/06/2018 in Brezhoneg / Articles en Breton | 661 Views | 1 Response\nUr c'hamp emren e brezhoneg e miz Suilhet [Gouere] 2018 :\nBevañ e brezhoneg, ha n'eo ket kaout ur bern kentelioù. Labouret 'vo er parkeier, kinniget 'vo atalieroù a bep seurt, fardet 'vo boued asambles, hag amzer a vo ivez da vont d'an aod pe da bourmen. Devezhioù 'zo 'vo klasket aozañ kentelioù brezhoneg evit ar re a fello dezho mont. Tabutal ha kaozeal a rimp ivez, evel-just. Gant ar stajidi eo 'vo kinniget ar c'hentelioù, an atalieroù hag ar beilhadegoù. Lavarit deomp, enta, petra 'fell deoc'h aozañ.\nEtre ar Yaou 12 hag ar Meurzh 17 a viz Suilhet 'vo graet. Gwelloc'h eo ma c'hellit chom a-hed ar c'hamp, pe daou zervezh d'an nebeutañ.Ne fell ket deomp e vije ker ar sizhunvezh. Goulennet 'vo gant pep hini reiñ 5 pe 7 euro bennak evit kement devezh 'vo bet chomet er c'hamp. Ne servijo ket an arc'hant nemet da baeañ ar boued.\nPelec'h e vo ?\nWar un tiegezh [ur menaj, m'ho peus c'hoant] e Plougastell-Daoulaz. Saout, deñved, yer ha legumaj a zo war an tiegezh, setu arabat deoc'h kas ho chas ganeoc'h. Un dachenn vras a vo evit kampiñ, setu kasit un deltenn ganeoc'h. Ma ne c'hellit ket kampiñ (evit abegoù yec'hed, da skouer), lavarit deomp. Un disoc'h bennak a vo kavet.\nE brezhoneg 'vo graet tout. Anat deoc'h ne vo amprouenn yezh ebet da zervezh kentañ ar staj : deuit memes ma ne gomzit ket mat (c'hoazh), met dav deoc'h gouzout ne vo ket troet ger ebet deoc'h d'ar galleg...\nMe fell din mont ! Penaos 'ran evit lakaat va anv ?\nN'ho peus ken nemet skrivañ ur mail da brezhoneg [at] riseup.net (lakaat @ e-lec'h [at]), a-raok ar 5 a viz Suilhet. Displeget 'vo deoc'h war-lerc'h pelec'h emañ an tiegezh resis, hag all. Skrivit d'ar mail-se ivez m'ho peus goulennoù da ober ouzhomp.\nUr strolladig tud eus Plougastell ha tro-war-dro, ha eus pelloc'h ivez. Lod ac'hanomp a zo ezel eus kevredigezh « Re diwar ar maez ».\nPosted in Brezhoneg / Articles en Breton | Tagged a-stroll, asambles, atalieroù, beilhadegoù, Brezhoneg, brezhoneg mod all, BZHG, Daoulaz, doujañs, ekologiezh, gwregelouriezh, heñvelreizh, heñvelreizhidi, Indymedia Naoned, kamp emren, kampiñ, kaozeal, kentelioù, kevredigezh, labour, LGBTI, LGBTQI, menaj, merc'hed, minorelezh, minorelezhioù, naoned, park, parkeier, Plougastell, Plougastell-Daoulaz, Re diwar ar maez, staj, stajidi, stourm, tabut, teltenn, tiegezh, yezh


UDB Yaouank o kabaliñ\nAccueil / Degemer / Penn-Kentañ / UDB Yaouank o kabaliñ\nLa Rédaction 28 May 2017\nLod eus ar stourmerien e marc’had Evran, gant Stuart Lesvier a-gleiz.\nA-benn div sizhun e vo tro gentañ an dilennadegoù. Rann re yaouank Unvaniezh demokratel Breizh a vez o kabaliñ abaoe ur pennadig dija evit al listenn Breizh Evel-just (Oui la Bretagne). An dibenn-sizhun-mañ e oant en em gavet e reter Aodoù-an-Arvor evit souten daou gandidad eus o zouez : Stuart Lesvier e pastell-vro Dinan ha Dylan Lépinat e pastell-vro Combourg.\nDec’h diouzh ar mintin e oant e marc’had Evran evit kejañ gant an dud ha dasparzhañ traktoù. Stuart Lesvier a zispleg hiroc’h deomp er video da heul.\nGoude merenn e oant bet e kêr Dinan o skignañ traktoù c’hoazh e-touez an douristed ha tud ar vro evit reiñ da anavezout petra eo pal al listenn Breizh Evel-just. Anat eo n’eo ket aes displegañ atav petra eo ar rannvroelouriezh, an emrenerezh da dud n’int ket boas da glevet seurt meizadoù. Ur gwir voger a santer a-wechoù, dre ma ne vez ket klevet mennozhioù Breizh Evel-just er mediaoù dre vras, skinwel ha skingomz dreist-holl. Ar pezh a vez displeget gant ar video dindan gant Maxime Touzé, sekretour UDB Yaouank, ha Nil Caouissin, mouezh-aotreet UDB.\nKabaliñ zo un dra, difenn e vennozhioù hag all. Met mont da welet an dud war an dachenn zo un dra all. Ret eo mont da welet anezhe evit kompren gwelloc’h petra eo o c’hudennoù pemdeziek, evit gouzout ar pezh a c’houlennont, evit kaout mennozhioù nevez. Dec’h e oant bet neuze o welet ul labourer-douar e Bro Dinan, ur saver moc’h hag a glask bezañ an emrenañ ar gwellañ e-barzh e di-feurm, gant produioù ekologel, o toujañ ouzh kaieroù a gargoù a warez an natur hag al loened, ha dre se yec’hed an dud ivez.\nEvit echuiñ o zroiad e oant bet hiziv e pastell-vro Combourg evit souten Dylan Lépinat da skignañ traktoù adarre ha da gaozeal gant an dud. Pevar den eus UDB Yaouank zo war ar renk evit an dilennadegoù kannaded, un toullad all en eil plas. A-benn ur sizhun e vo aozet un dibenn-sizhun stourm all e pastell-vro Lannuon evit souten Trefina Kerrain.\nShare the post "UDB Yaouank o kabaliñ"


Pajenn:Morvan - Buez ar Zent, 1894.djvu/879 - Wikimammenn\nPajenn:Morvan - Buez ar Zent, 1894.djvu/879\nevit he Vestr, ha ma tec’haz evel ann ebestel all pa oue kroget ennhan er jardin Olived, n’en devoue ket aoun goudeze o vont da ober koumpagnunez d’ezhan betek menez Kalvar. Jezuz a rekoumpansaz he fidelite enn eur garga anezhan da gaout soursi euz he vamm. P’edo dija var he dremenvan, hor Zalver a reaz eur zell var ar Verc’hez Vari, he vamm, ha var Iann, he ziskib muia karet, a ioa ho daou enn ho za e tal ar groaz. Neuze e lavaraz da Vari : « — Maouez, setu aze ho mab ; » ha goudeze e lavaraz da Iann : « — Va mab, setu aze ho mamm. » Dre ar c’homzou-ze, Jezuz en deuz roet ar Verc’hez Vari d’eomp holl evit mamm ; mes er memes amzer e choaze ann diskib a garie dreist ar re all evit servichout da vab d’ezhi enn he leac’h keit ha ma chomje c’hoaz var ann douar. Azalek ann deiz-se eta Iann a gemeraz ar Verc’hez enn he di, hag hiviziken e pourveaz d’he holl ezommou egiz pa vije bet mamm d’ezhan dre natur.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/879&oldid=138132 »


Pajenn:Le Clerc - Ma beaj Londrez, 1910.djvu/163 - Wikimammenn\nPajenn:Le Clerc - Ma beaj Londrez, 1910.djvu/163\nGibbons e spered ’trezek ar vad o deus talveet d’ê an ijino neve, hag e lavar :\n« Ya, ho pinnigan a reomp, tud a ouiziegez, evit an ijino neve ho peus bet kavet. Ni ho salud evel oberourien an Otro Doue. Ni a fell d’imp implian ho kavadenno evit mad ar relijion, ha laret wardro gant ar Profet Royal : « Heol ha loar, binniget an Otro Doue ; tan ha tommder, binniget anean ; luc’hed ha koumoul, binniget anean ; krouadurien Doue, binniget oll ho Toue, me ho ped, ha meulet-an da virviken. »\nSetu aze ar pez an neus kavet a vravan skrivagner an Daily Telegraf en prezegen an Otro ’n Arc’heskob Baltimor, ha setu aman petra an neus da laret diwarbenn ar peurrest eus an oferen : muioc’h a dalvoudegez an nevo marteze e skrid evit eul lenner bennak, dre ma n’ê ket eur c’hatolik, ha nan eo ket techet aman da lakat an treo kaeroc’h evit nan int. « Goude ar brezegen, emean, e teu al loden ar muian lidus eus an Oferen ; mes ne zere ket komz diouti evit an oll, ha n’ê ket zoken êzet displegan an doare anei. N’hallomp ket koulskoude tremen hep laret eur gir eus ar muzik, a zo bet kaer dispar. Ouz he c’hilaou, en em zante an nen evel dibradet eus an douar-man, ha vel savet, dreist an oabl, en eur vro ha n’ê ket hon spered evit hec’h anaout ».\nHag ar gazetenner breman da laret penôs ha pegouls (ar blâ 1565) ec’h ê bet savet gant ar muzisian bras Palestrina, diwar beden eur Pab, an oferen war gan a rêr anei oferen ar Pab Marcel : honnez eo a ganer hirie en katedral Westminster.\n« En gwirione, emean, an Iliz katolik a c’hall bean lorc’h enni o vean perc’hen d’an tensor-ze ha da reo-all a sort gantan. Mes n’ê ket stank al lazio-\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/163&oldid=150145 »\nKemmoù diwezhañ degaset d'ar bajenn-mañ d'an 6 Meu 2019, da 17:33.


Poste Buhezour.ez evit ar vugale vihan\nPériode Adalek miz Ebrel\nEmployeur Kevredigezh Babigoù Breizh\nMission Buhezour(ez) divyezhek brezhoneg evit ar vugale vihan en ur vikro-vagouri. E karg emaoc’h da zegemer ar vugale hag o familh ha d’ober war-dro ar strollad bugale. Gouiziegezhioù o peus war an doareoù naetaat (HACCP). Pep hini d’e dro en deus da aozañ ar predoù ha d’ober ar menaj. Un nebeut kargoù melestradurel o peus. Ul live mat e brezhoneg o peus da gaout.\nProfil Stummadur hag anaoudegezhioù : Diplom da gaout : EJE, AP, CAP bugaligoù pe testenikadur live V da nebeutañ ( BEPA services aux personnes, Auxiliaire de vie sociale, BEP accompagnement soins et services à la personne, Assistant de vie aux familles…) pe skoazellerez-vamm gant 3 bloaz skiant-prenet da nebeutañ. Skiant-prenet : Skiant-prenet 2 bloaz o labourat gant bugale (0-4 bloaz). Ret eo bezañ bet labouret gant bugale etre 0 ha 2 bloaz.\nRémunération 1533,50 euro\nFiche modifiée le 2019-01-14 13:02:54


Pajenn:Morvan - Buez ar Zent, 1894.djvu/385 - Wikimammenn\nPajenn:Morvan - Buez ar Zent, 1894.djvu/385\n30 a Vae\nsant ferdinand, roue\nLamet a reaz evelse kalz keariou ha kals douarou digant ar Mahometaned, hag er c’heariou pe var ann douarou-ze e savaz ilizou hag eskoptiou nevez. Bez’ez oa evit he zoudarded eur skouer a bep seurt vertuziou, ha c’hoant en doa e vijent holl ken devot hag hen. Iun a rea evel eur manac’h hag aliez e tremene ann noz o pedi Doue, dreist holl derc’hent ann deiziou ma veze menek d’en em ganna.\nE penn ann arme e veze douget ato imach ar Verc’hez evit rei nerz ha fizians d’ar zoudarded, hag ar Zant he-unan a zouge enn he gerc’henn eunn imach all bihanoc’h. Pa veze o vont d’ann emgann var varc’h, e stage ann imach-ma oc’h kroummellenn he zibr, ha p’en deveze gounezet ar viktor, ne vanke morse da lavaret oa dre c’hras Doue hag ar Verc’hez en devoa he gounezet.\nFerdinand a ioa evel eunn tad evit he zujidi, ha biskoaz ne falvezaz d’ezhan kreski ann taillou var digarez herzel ouz mizou ar vrezel. « — Ne rinn biken ann dra-ze, emezhan; Providans Doue a bourveo a hent all. Muioc’h a aoun am euz rak malloz eur baourez geaz eget rak eunn arme vraza Vahometaned. »\nAr roue santel-ma a zouge ive eur c’houriz reun enn dro d’he gorf. Edo o sonjal mont betek ann Afrik da ober brezel da enebourien ar feiz kristen pa gouezaz klanv d’ann oad a dri bloaz hag hanter-kant Goulenn a eure raktal he zakramanchou, ha pa velaz ann Aotrou Doue o tont enn he gambr, ec’h en em daolaz er meaz euz he vele evit kommunia var bennou he zaoulin. Eur gordenn a ioa ganthan enn dro d’he c’houzoug hag eur grusifi enn he zorn. Pa oue enn he angouni, e lavaraz d’ar veleien lavaret al litaniou hag ann Te Deum, hag a veac’h oa echu ar pedennou-ze ma tremenaz e peoc’h d’ann 30 a viz mae euz ar bloaz 1252. Ar pab Klemant X hen lakeaz e renk ar Zent er bloaz 1671.\nAr zant-ma a rea dougen imach ar Verc’hez e penn he arme pa veze o vrezelekaat, hag he-unan e touge enn he gerc’henn eunn imach\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/385&oldid=137587 »


Marv Pontkalleg - Wikipedia\nMarv Pontkalleg a zo ur werz hengounel hag a gont penaos e oa bet harzet markiz Pontkalleg ha kondaonet d’ar marv goude-se. Ar markiz, Chrysogone-Clément de Guer diouzh e anv gwir, a voe dibennet e Naoned e 1720.\nDastumet ez eus bet ur stumm eus Kernev, embannet er Barzhaz Breizh, gant Kervarker, hag ur stumm a Vro-Wened, embannet e Chants et airs traditionnels du pays vannetais (fin XIXe), gant Augustin Guillevic.\nSonet ha kanet eo bet ar werz gant kalzik a sonerien hag a ganerien.\nÉliane Pronost he deus kanet anezhi war ur bladenn embannet gant Mouez Breiz.\nAlan Stivell en deus sonet anezhi gant an delenn geltiek war e bladenn Telenn geltiek embannet gant Mouez Breiz, ha war e bladenn Renaissance de la harpe celtique goude-se.\nAr strollad Tri Yann en deus kanet anezhi war ar bladenn Dix ans, dix filles e 1973.\nGweltaz ar Fur en deus kanet anezhi er bloavezhioù 1970.\nAndrea ar Gouilh he deus kanet anezhi war ar bladenn Gwerzioù ha sonioù ar bobl.\nAr strollad Barzaz en deus enrollet war e bladenn An den kozh dall e 1992 stumm an itron Juget (a orin eus Kermascléden, nepell diouzh kastell Pontkalleg) bet enrollet gant Claudine Mazéas.\nGilles Servat en deus kanet anezhi e 1994 war e bladenn A-raok mont kuit.\nAr gitarour djaz Jacques Pellen hag e gCeltic procession (Kristen Noguès, Gildas Boclé…) o deus enrollet anezhi war al leurenn er fest-bras Les Tombées de la nuit e Roazhon e 1999.\nAr strollad Glaz a gan ar pozioù war un ton pop keltiek e 1996 war ar bladenn Holen ar Bed.\nAr strollad Daonet eus Naoned en deus kanet anezhi gant e startijenn rok. Dalc'het en deus ar strollad 4 foz hag en deus ouzhpennet 2 e dibenn ar ganaouenn evit gwrizienniñ an istor en amzer-vremañ.\nWar ar werz eo diazezet ar film Que la fête commence savet gant Bertrand Tavernier e 1975 ; Jean-Pierre Marielle a c'hoarias roll ar markiz ennañ. .\n↑ Théodore Hersart de la Villemarqué, Barzaz-Breiz – Chants populaires de la Bretagne, Paris, Librairie académique Perrin, 1867.\n↑ Augustin Guillevic, Jean-Mathurin Cadic, Chants et airs traditionnels du pays vannetais (fin XIXe), Dastum Bro-Ereg hag Archives départementales du Morbihan.\nAdtapet diwar « https://br.wikipedia.org/w/index.php?title=Marv_Pontkalleg&oldid=1828281 »\nKemmoù diwezhañ degaset d'ar bajenn-mañ d'an 11 C'hwe 2019, da 15:31.


Sketla Segobrani vol1/Rann 19 - Wikimammenn\nSketla Segobrani vol1/Rann 19\nPrud’homme, 1923 (Kenta Kevrenn, p. 83-84)\n◄ Termen d’an nao rummad gwenvidik. Derou oadvez ar vouc’hal hag ar c’hleze. Ar re varo bepred beo a galoneka an oberour ma lakaio dre skrid istor e ouenn hag ar gelennadurez a zeu d’ezi a-berz an doueed EIL LEVR : Teutatis Diwar-benn ar benrouanez a renas war ar vro-Wenn ►\nErgerzour divarvel a ambroug an dud hag ar poblou war hir-henchou ar C’huz-heol, bageer-doue a dreiz anezo a-dreuz da ec’honder ar c’hoummou, o Teutâtis e horz houarn , e gleze houarn, e c’hoaf houarn, kennerz da waz da gas da vat al levr-man fiziet e gwarez da ano ! Diwall ar skrivour anezan ouz pep fazi, ouz pep treuz-levezon, ouz pep strobinell ; diwall ar skrid ouz pep koll, ouz pep gwall, ouz pep drast !\nSkoret ra vezin gand an doueez a ren he dourn gwenn ha nerzus kezeg du an Emgann war hent ar stourmadou, Aulerka he zog-brezel arem !\nHa te, an hini a lenno al linennou-man hag a lakaio evez d’ar bugenou, a-youl ma vezi bepred drant, bepred krenv, bepred yac’h, bepred pinvidik ! R’az tevo ouz da oaled eur bried kaer, eeun, poellek, ijinek, oberiad ha difreüs, kalz a vibien vagol daoulagad-glas da genderc’hel da ouenn, kalz a verc’hed kenet-gwenn-koant, rodellaouet-aour, da laouenaat da galon ha da leunia da staoliou . Levenez, kan ha c’hoarz salv ma vezint bepred ez kêr, unvaniez ha kengarantez o ren dindan da dôenn, ez kloz, war da zouar, e-touez da vugale, da vevelien, da vitizien ! Miret Selvanos da loened ha diwallet da beurvanou ! Prederiet Ariomanos ouz da drevadou ! Renet Dexiva da girri er stourmadou, en emgannou, ez redadennou davet bodadegou Samos ha Giamos ! Gwarezet ra vezi, te ha da dud, gant Teutatis oc’h ober eur ged didorr war da diegez, o skei gand e vataraz, e c’hoaf, e gleze, neb a glasko noazout ouzit, o laza, o vrevi, o voustra, o vouga da holl enebourien !\nHogen, mar taolez da zaouarn war ar bugenou-man e sell hepken d’o drasta, na vezet d’it a-berz an doueed nemed anken, dinerz, klenved ha dienez ! Kenyeo ganez eur bried divalo, dihabask, dieveziek, diijin, diek ha laosk ! War da dro mibien ha merc’hed blevet du, livet-kazugel, korfet-teo ha krapok, iziliet-berr, torkules, divrao, skoachet ha kudennek ! Ra dregerno da di, da bep penn-dez, gant kroz an tabudou, trouz an taoliou, dourni ar c’hannou ! Ra zeuio ar glac’har da bucha ouz da oaled, ar gasoni hag an dizunvaniez da strewi o gwele ha da breja ez ti ! Na daolet da beurvanou nemet louzaouennou foeltrus d’az chatal ! An dreog hag ar mergl ra wastint da heizegou, da winizegou, da edegou, o peurgoll da holl drevadou ! Ma torro ahel da girri ez redadennou, ez stourmadou ! Ma tizahelo ar rodou, ma frailho da leur-karr, ma vrevo ar yeo, ma pennfollo da gezeg, d’ezo da derri o fenn hag o izili ouz gwezennou an hent ! Drouk-finvez ra vo d’az puhez, dinac’het gant da holl dud, dilezet gand an doueed, dilezet gant Teutâtis, milliget gand an doueed divarvel, milliget gand an dud varvel !\n↑ War an henvelekaat Teutâtis ouz an doue e horz houarn, ambrouger an eneou (meno A. Bertrand), sellout ouz S. Reinach, Bronzes figurés de la Gaule romaine, pp. 164-166.\n↑ Kenveria an doarennadur homerek alphesiboiai « a zigas ejened » da verka ar merc’hed brao, paeet d’an tad uheloc’h priz eged ar re zivalo (D’Arbois, La Famille celtique, étude de droit comparé, (Paris, 1905), p. 116 ; Epopée celtigue en Irlande (1892), p. XXIX.\nAdtapet diwar « https://br.wikisource.org/w/index.php?title=Sketla_Segobrani_vol1/Rann_19&oldid=163615 »\nDernière modification le 7 Eos 2020, à 15:20\nKemmoù diwezhañ degaset d'ar bajenn-mañ d'an 7 Eos 2020, da 15:20.


Wilhelm Richard Wagner, ganet d'an 22 a viz Mae 1813, e Leipzig (e Rouantelezh Saks d'an ampoent) ha marvet d'an 13 a viz C'hwevrer 1883, e Venezia, a oa ur sonaozour, renner c'hoariva ha penn laz-seniñ alaman brudet evit e c'hoariganoù penn-kentañ. Skivet en deus an aozadur hag al libretto evit pep oberenn krouet gantañ.\nDa gentañ en deus savet e vrud evel sonaozour oberennoù levezonet gant ar luskad romantelouriel ha tud evel Carl Maria von Weber ha Giacomo Meyerbeer, Wagner en deus reveulziet ar c'hoariganoù dre meiziad Gesamtkunstwerk ("arz hollek"), e-giz-se e c'hallas kenlakaat ar varzhoniezh, ar sonerezh hag al leurennezh asambles en e oberenn. Taolet en deus e sell gant ur rummad arnodadennoù embannet etre 1849 ha 1852. Ar mennozhioù-se a oa efedet gantañ dre e zaou c'hoarigennoù kentañ eus ar c'helc'hiad Der Ring des Nibelungen (Gwalenn Nibelung).\nE sonaozurioù (ar re diwezhañ dreist-holl), a zo anavet evit o sonnioù liestra, hesonoù ha lazoù-seniñ pinvidik, hag implij leitmotivoù (frazennoù sonnerezhel liammet gant tudennoù, lerc'hioù, pe vennozhioù). E lañs gant e zoare sonnerel en doa ur pikol levezon war sonnerezh klassel. An Tristan und Isolde graet gantañ a zo barnet evel deroù sonnerezh arnevez a-wechoù.\nWagner en deus savet ur c'hoarigandi anvet Bayreuth Festspielhaus e lec'h ma veze c'hoariet e c'hoarigennoù da gentañ. Hiriv e vez sonet e oberennoù pennañ e-touesk pezhioù all.\nE vuhez a veze merchet gant an harlu politikel, gobidelloù karantez turmudus, paourentez ha tec'hel digant e gretaer. E skridoù sulfurus a-zivout ar sonerezh hag ar politikerezh o deus ersavet meur a dudoù, peurgetket gant e lavared enepyuzev. E levezon a doucha en tu-hont metoù eus ar sonerezh met gant metoù al laz-sonerezh, ar filozofiezh, al lennegezh, an arzoù-kaer hag ar c'hoariva ivez.\nAdtapet diwar « https://br.wikipedia.org/w/index.php?title=Richard_Wagner&oldid=1895046 »\nKemmoù diwezhañ degaset d'ar bajenn-mañ d'an 13 C'hwe 2021, da 10:26.


Djouhourieg - Wikipedia\nKomzet e : Israel, Azerbaidjan, Rusia\nKomzet gant : 101 000\nISO 639-2 ira\nUr yezh persek eo an djouhourieg (juhuri pe juwri) pe yuzev-tateg komzet gant ar Yuzevion a chom er menezioù e reter ar C'haokaz, dreist-holl e Dagestan. Bremañ avat e vez komzet muioc'h en Israel evit war an dachenn-yezh hengounel.\nEn holl e vez komzet gant 101,000 den er broioù-mañ da heul:\nStad Israel: 70.000\nTost-tre eo an djouhourieg d'ar c'hrennberseg, ennañ meur a c'her a orin hebraek.\nBetek ar bloavezhioù 1920 e veze skrivet gant al lizherenneg hebraek met war-lerc'h e voe implijet al lizherenneg latin a-raok ma voe lakaat da dalvezout al lizherenneg kirillek. Muioc'h-mui e vez implijet ar skritur hebraek en-dro.\nAdtapet diwar « https://br.wikipedia.org/w/index.php?title=Djouhourieg&oldid=1462698 »


Pajenn:Morvan - Buez ar Zent, 1894.djvu/357 - Wikimammenn\nPajenn:Morvan - Buez ar Zent, 1894.djvu/357\n18 a Vae\nsant venans, merzer\nabardaez, Venans a ioa dija hanter-varo ; mes pareet e oue adarre dre virakl. Enn devez varlerc’h e oue koundaonet da veza stlapet var he benn d’ann traon divar c’horre eur garrek huel ; mes ne oue ket glazet kennebeut o koueza divar ar garrek-se.\nNeuze Antiokus, muioc’h a gounnar ennhan eget biskoaz, a reaz he stleja er meaz euz a gear var eunn hent goloet a vein bihan. Hogen, ar vourrevien a ioa eat ker skuiz o chacha varnhan ma’z oant dare gant ar zec’hed. Ar Zant en devoue truez outho, hag, enn eur ober sin ar groaz, e lakeaz eur zoursenn dour fresk da zilammet euz a eur roc’h. Lezel a eure ive roudou pennou he zaoulin var ar roc’h-ma, a veler c’hoaz hirio enn iliz a zo bet savet enn he henor e Kamerino.\nEleiz a baianed a oue test euz ar mirakl-se, hag a anavezaz raktal ar virionez euz ar relijion gristen. Mes ar gouarner aheurtet a roaz urs d’ho dibenna holl, ha Venans asambles gantho. Kerkent ar gurun a grozaz enn eur feson estlammuz, hag ann douar a grenaz. Antiokus a grogaz aoun ennhan hag a glaskaz tec’het ; mes Doue a gavaz he roudou. hag ober a reaz goall fin prest goude. Merzerenti sant Venans a erruaz e tro ar bloaz 250, enn amzer ann impalaer Des.\nDoue a zo en em blijet oc’h astenn merzerenti ar zant-ma evit rei tro d’ezhan da gaout brasoc’h rekoumpans enn env. Ma vije bet marvet ar vech genta ma oue bourrevet, e vije bet merzer er memes tra ; mes he gurunenn ne vije ket bet ker kaer, n’en devije ket bet eur renk ken huel etouez ar verzerien. Evelse ive ar poaniou hirr ha paduz a zigas Doue d’eomp er bed-ma a zo aliez merkou euz he garantez hag euz he drugarez enn hor c’henver. Dre ar poaniou-ze, Doue a fell d’ezhan ive rei tro d’eomp da greski hor mirit dirazhan ha da ober hor purkator var ann douar. E leac’h eta en em glemm pa jomomp pell da c’houzanv poan epad ar vuez-ma, e tlefemp kent en em istimout euruz abalamour ma c’hellomp esperout neuze kaout brasoc’h rekoumpans enn env, ha mont var ehun d’ar baradoz goude hor maro.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/357&oldid=137556 »\nKemmoù diwezhañ degaset d'ar bajenn-mañ d'an 9 Eos 2018, da 20:39.


Pajenn:Perrot - Bue ar Zent.djvu/358 - Wikimammenn\nPajenn:Perrot - Bue ar Zent.djvu/358\nPakom a deuas war an douar ’barz an Thebaïd, evel eur rozen e-touez ar spern ; seul-vui e poanie e gerent d’e drei war ar relijion bagan ha seul-vras oa an euz a deue da gaout outi.\nEpad ma oa soudard, o tremen dre Dheb, e oe digemeret ken mat gant kristenien ar gêr-ze, ma c’hoantaas heuilh eur relijion hag e oad ken karantezus enni en kenver an nesan.\nPrest goude e vadeziant, e reas anaoudegez gant eun den koz, e hano Palemon, a oa o serviji Doue e-unan-penn, pell diouz trouz ar bed, en dônder ar gouelec’h.\n— Bara ha holen eo ma magadurez, a lavaras d’ezan ar manac’h koz ; an hanter eus an noz a dremenan o kanan ar psalmou pe o studian ar Skritur-Zakr !\n— N’eus forz, eme Bakom, dre ho pedennou am bezo, digant Hon Zalver Jezuz-Krist, nerz da ren ar vue a renet.\nPalemon, o klevet Pakom o komz evel ma rê, hen miras gantan. Ar manac’h yaouank a zalc’has d’e c’her ; war an de e yune hag e laboure ; pa deue an noz, e tremene an hanter anezi o pedi ; pa zigoueze gantan moredi, Palemon a lavare d’ezan : « Tol evez, Pakom, gant aon na deufe an drouk-spered d’az touelli ha da zismantr hon labour. »\nEun devez, Pakom a oa diskennet da zastum keuneud ha ne gavas ket e hent da zistrei d’e ermitaj.\nEvel ma pede Doue da gaout true outan ha d’ober d’ezan kaout e hent, e klevas eur vouez hag a lavare : « Chom aman, Pakom, ha sav aman eur manati, rak eleiz a dud, evit en em sovetât, a deuio da vevan dindannout, hag e reni aneze etrezek ar baradoz gant ar reolen a roïn d’it. »\nAr c’hentan diskib en devoe Pakom e oe Yan, e vreur henan. Ouspen kant-all a deuas goude.\n« Meneziou an Thebaïd, eme sant Athanas, zo leun a gristenien ’zo noz-de o kanan ar psalmou, o studian, o yun, o pedi, o labourat, abalamour d’eze da c’hallout ober\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/358&oldid=140620 »


Buhez Breiz - Wikipedia\nBuhez Breiz a oa ur gelaouenn viziek, e brezhoneg hag e galleg, a voe embannet eus 1919 betek 1924.\nE miz Genver 1919 e teuas an niverenn gentañ er-maez, moullet e ti-moullañ Alfred Lajat, e Montroulez. Savet e oa bet, ha renet e oa, gant Pêr Mokaer. Displeget e oa pal ar gelaouenn gant an istitl a oa roet dezhi, "Revue bretonne bilingue d'action bretonne". Er skipailh a oa bodet en-dro da Bêr Mokaer, evit an niverennoù kentañ, e oa Daniel Bernard, Leon ar Berr, Ivon Krog, Pol Diverrès, Maurice Duhamel, Markiz L'Estourbeillon, Francis Gourvil, Jules Gros, Loeiz Herrieu, Alfred Lajat, Erwan Marec, Émile Masson, Louis Nicolas ha Frañsez Vallée. Pennadoù e brezhoneg ha pennadoù e galleg a veze embannet. Evit ar pennadoù e brezhoneg e veze graet gant doare-skrivañ Emgleo ar Skrivagnerien, pe gant doare-skrivañ Yezhadur Guillevic hag ar Go evit an testennoù gwenedek.\nA bep seurt pennadoù brezhonek a bouez a voe embannet gant Buhez Breiz. Er gelaouenn-se e voe embannet, a-dammoù, Bilzig, Notennou diwar-benn ar Gelted koz, ar Sketla Segobrani, kontadennoù Ivon Krog. Ha gant lod anezho e voe graet levrioù, embannet gant ar gelaouenn diwezhatoc'h. E dibenn 1919 e paouezas Buhez Breiz da zont er-maez.\nDaou vloaz diwezhatoc'h avat e teuas er-maez adarre, met moullet e veze e Brest diwar neuze, e ti an Dépêche. Joseph Ollivier, eus Landerne, e oa ar merour. Dont a reas Buhez Breiz ingal er-maez, gant niverennoù enno etre 32 ha 48 pajenn, betek dibenn 1924. E niverenn miz Kerzu, er bloavezh-se, e voe kemennet d'al lennerien gant Pêr Mokaer ne zeuje ket ar gelaouenn er-maez ken. Hervez pennad Pêr Mokaer e oa peogwir e oa-eñ foulet gant labourioù all Met moarvat e oa ivez dre ma oa re nebeut a lennerien. Skrivañ a reas Taldir e niverenn diwezhañ ar c'h-Consortium Breton, un nebeud bloavezhioù diwezhatoc'h, e oa en abeg da se e voe paouezet da embann Buhez Breiz.\n↑ L'orthographe sera celle de l'Emgleo ar Skrivagnerien pour le breton général et celle de la grammaire de Guillevic et Le Goff (tendance Dihunamb) pour le vannetais, Buhez Breiz, niv. 1, miz Genver 1914\n↑ ... absorbés par nos occupations professionnelles, nous nous voyons contraints d'arrêter la publication de notre Revue avec ce numéro, Buhez Breiz, niv. 48, miz Kerzu 1924\n↑ Elle cessa sa parution avec le numéro de décembre 1924, par suite de la disette d'abonnés, exactement 231 au 31 décembre 1924, Le Consortium Breton, niv. 23, 1928\nBuhez Breiz e lec'hienn Dielloù Penn-ar-Bed\nBuhez Breiz e lec'hienn IDBE\nSellet er Wikimammenn : Buhez Breiz.\nAdtapet diwar « https://br.wikipedia.org/w/index.php?title=Buhez_Breiz&oldid=1977962 »\nDernière modification le 6 Meu 2022, à 11:41


Kaozeal:dant-Genver - Wikeriadur\nKeit ma ne vo skouer ebet eus "dant-Genver" e tleje bezañ dent-Genver, a gaver skouerioù anezho da vihanañ. Bianchi-Bihan 13 Du 2007 da 10:24 (UTC)\nPeogwir em eus gwelet ober pajennadoù gant ar gerioù en o stumm lies, peogwir ez eus ur bajennad "dent-Genver", e vije mat lakaat ar skouerioù a glot ganti er bajenn dereat.\nYa, gouzout a ran, mil boan a vo o kavout ur skouer gant an unander. Bianchi-Bihan 19 Kzu 2007 da 02:46 (UTC)\nGraet eo.--Yun (kaozeal) 19 Kzu 2007 da 03:08 (UTC)\nKoulskoude, atav e welan ar skouerioù er bajennad dant-Genver, ha n'eo ket aze emañ o lec'h. Bianchi-Bihan 19 Kzu 2007 da 09:26 (UTC)\nEn holl c'heriadurioù am eus bet tro da lenn, wiki hag all, e kaver skouerioù el liester e-barzh pennadoù dezho ur pennger en unander. Sell ouzh dent e galleg ha Zahn en alamaneg. Setu ne welan abeg ebet evit lemel ar skouerioù.--Yun (kaozeal) 23 Kzu 2007 da 15:51 (UTC)\nKompren a ran perak ec'h eus lennet kement-se: ne gavez ket ur pennad dents e-kichen ar pennad dent, ha n'eus ket ur pennad evit pep dibenn-ger lakaet d'ar ger Zahn, ha seblantout a ra dant ha dent bezañ unan eus an nemedennoù sevenadurel brezhonek.\nTe ne welez abeg ebet evit lemel, ha me ne welan abeg ebet evit mirout skouerioù a c'haller lakaat el lec'h klok. Soñjal a rae din e oa ret bezañ poellek, netra ken. N'in ket da drelatiñ abalamour d'un dizemglev. Na goulenn lemel ar pennadoù el liester war zigarez ne gaver ket o far er wikioù gallek pe alamanek.\nGallout a rafen memes tra goulenn e peseurt geriadurioù e vez graet pennadoù disheñvel evit ar ger tooth ha teeth, dent ha dents? Bianchi-Bihan 3 Gen 2008 da 05:35 (UTC)\nSell ouzh fr:dents.--Yun (kaozeal) 3 Gen 2008 da 06:34 (UTC)\nN'eus ket gwall dra er pennad: skouer ebet. Evel-se emaout en sell d'ober?\nKen treut all eo teeth: http://en.wiktionary.org/wiki/teeth\nBianchi-Bihan 3 Gen 2008 da 06:37 (UTC)\nTalvoudus eo d'ar re a zo o teskiñ hag a gav dent e-barzh ur skrid bennak. Emaon e soñj sevel pennadoù gant kemmadurioù zoken : zant, zent, tant, tent. --Yun (kaozeal) 3 Gen 2008 da 06:58 (UTC)\nSur eo, ne vo ket kavet par da se er yezhoù all.\nEn ur geriadur e vez kavet gerioù. En-skiantel, zant ha zent n'int ket gerioù. En-skiantel n'o deus ket lec'h en ur geriadur eta.\nRet e vije embann ar c'heloù-se en davarn, da gaout ali ar re all.\nWar un dibab skiantel ken personel e tleje bezañ ur vot da vihanañ. Bianchi-Bihan 3 Gen 2008 da 08:43 (UTC)\nKaset em eus ar gaozeadenn-mañ d'ar Wikiakademiezh. --Yun (kaozeal) 3 Gen 2008 da 18:19 (UTC)\nWar a seblant n'eo ket testeniekaet dant-Genver. Setu ur skouer eta: E miz Eost e lipin ur banne piña colada gant un dant-Genver e Santiago de Cuba. Met gwell ganin ar mojito. Bianchi-Bihan 20 Ebr 2008 da 12:55 (UTC)\nGer n'eus ket anezhañ[kemmañ]\nGwelet em eus e oa ar ger dant-Genver e geriadur an Here. Hag evel-just ne gaver nemet dent-Genver er skouerioù! Ur ger n'eus ket anezhañ eta, hag ur pennad dezhañ koulskoude. Bianchi-Bihan 8 Mae 2008 da 08:17 (UTC)\n"Ger n'eus ket anezhañ" (sic) Nag a charre a-hed da hed ar bajennad-kaozeal-mañ ! A-raok barn, studiit, ha ma klaskit war lec'hienn Devri (labour ar geriadurour Martial Ménard) e kavot ur skouer gant "dant-Genver" en unander.\nHag emaoc'h o skuilhañ eoul war an tan en un doare diezhomm !\nbezit kalonekoc'h ha sinit ho skridoù da gentañ-penn, mar plij ganeoc'h,\nbezit kenlabourusoc'h oc'h ouzhpennañ an daveenn emaoc'h o paouez kaozeal anezhi ; kalz efedusoc'h ha poellekoc'h e vo, d'am soñj. Ne gav ket deoc'h ?--Prieladkozh (kaozeal) 9 Gen 2017 da 14:27 (UTC)\nAdtapet diwar « https://br.wiktionary.org/w/index.php?title=Kaozeal:dant-Genver&oldid=228153 »\nKemmoù diwezhañ degaset d'ar bajenn-mañ d'an 9 Gen 2017, da 14:51.


Buhez ar Sent/1894/Gouel Maria-Hanter-Eost - Wikimammenn\nBuhez ar Sent/1894/Gouel Maria-Hanter-Eost\n◄ Euzeb, Belek Gouel Maria-Hanter-Eost Rok ►\nar pemzekved devez a viz eost\nGOUEL MARIA-HANTER-EOST, PE, AR VERC’HEZ VARI SAVET ENN ENV KORF HAG ENE\nAr Verc’hez Vari a jomaz c’hoaz tri bloaz var’ nn ugent var ann douar goude m’oa pignet hor Zalver enn env. Jezuz he lezaz evelse eur pennad var he lerc’h evit joa ann Ebestel ha kelennadurez ar gristenien genta euz ann Iliz. Mes, mar d-edo he c’horf var ann douar, he spered hag he c’haloun a veze bepred enn env gant he mab.\nAbarz ar fin, eunn eal a deuaz da ziskleria d’ezhi oa tost he heur da vont euz ar bed-ma. Neuze ann Ebestel en em asamblaz e Jerusalem evit kimiada dioc’h ho Mamm ha reseo he bennoz diveza ; sant Thomas hebken ne c’hellaz ket erruout abred aoualc’h evit ann dra-ze. Ar Verc’hez a lavaraz d’ezho eur gomz bennag evit rei nerz d’ho c’haloun, ha goudeze e tremenaz dirazho heb poan nag angoni ; rak n’e devoa klenved ebed, ha ne varvaz nemed gant ar vall e doa d’en em gaout e koumpagnunez he mab.\nJezuz he-unan a deuaz da gerc’hat he ene. « — Ho polontez bezet great ! eme Vari ; pell a ioa ec’h huanadenn varzu ennhoc’h, ha netra ne c’hell ober muioc’h a blijadur d’inn eget beza da viken el leac’h m’emaoc’h. » Kerkent ann elez en em lakeaz da gana eur ganaouenn dudiuz evel ar re a ganer er baradoz, hag ar c’han-ma a oue klevet gant kement hini a ioa enn dro d’ar Verc’hez.\nAnn Ebestel hag ann diskibien all a ioa asambles gant-ho a enterraz korf mamm Doue e Jethsemani, tri c’hant kammed dioc’h Jerusalem, ha biskoaz enterramant ne oue great gant muioc’h a zolanite. Hogen, epad tri devez dioc’htu, ann elez ne ehanjont da gana azioc’h ar bez ; a benn fin ann trede devez avad, e tavchont.\nNeuze ec’h erruaz ive sant Thomas, hag o veza m’en doa c’hoant braz da velet eur vech c’hoaz ann hini a garie evel he vamm, ann ebestel all a reaz digeri ar bez hag ann arched. Raktal ann ear tro var dro a oue karget-holl a c’houez vad. Mes, o burzud kalz kaeroc’h c’hoaz ! ann arched a ioa goullou, ha ne oa mui ennhan nemed al linser a ioa bet o liena ar c’horf santel.\nAnn Ebestel a goumprenaz dioc’htu petra ioa c’hoarvezet. « — Hor Zalver, emezho, en deuz lakeat he vamm hag hon hini-ni dazevel euz a varo da veo, ha kaset he c’horf ganthan d’ar baradoz evel m’en doa dija kaset he ene. » Ha var gement-se ec’h en em daoljont holl d’ann daoulin evit adori ha trugarekaat Doue.\nKredenn ann Ebestel a zo bet ato ive kredenn ann Iliz, hag ar gouel hirio a zo eunn testeni sklear euz ar gredenn-ze. Ar gouel-ma a zo bet hed ar vech unan euz ar re gaera ; mes evit ar Frans eo deuet da veza kaeroc’h c’hoaz abaoue m’en deuz ar roue Loiz, trizekved euz ann hano, choazet ann deiz a hirio evit en em voestla he-unan ha goestla he rouantelez holl d’ar Verc’hez gloriuz Vari. Abalamour da ze e lavaret guech all : « Rouantelez Frans, rouantelez Mari. » Abalamour da ze ive e vez great enn deiz-ma prosesion ar Verc’hez e kement parrez zo enn hor bro.\nNe c’houfe den lavaret gant pebez henor e oue digemeret mamm Doue enn env. Ann elez hag ann arc’helez a deuaz holl d’he diambroug. Pa he remerkchont o tont aziabell, e ouent souezet o velet peger skeduz oa. « — Piou eo hounnez, emezho, a zav dioc’h ann douar hag a zo henvel ouz ann deiz o c’houlaoui ? » Ann Tad eternel a zaludaz anezhi evel he verc’h, ar Spered-Santel evel he bried, hag hor Zalver Jezuz-Krist he lakeaz da azeza var eunn tron a c’hloar enn tu deou d’he hini, hueloc’h eged ar cherubined hag ar seraphined. Goudeze erfin, ann tri fersoun adorabl euz ann Dreinded he c’hurunaz, dirak ann holl sperejou euruz euz ar baradoz, evel rouanez ann elez hag ann dud. He c’hurunen, eme ann abostol sant Iann, a zo great gant daouzek steredenn ; he mantell a rouanez eo ann heol, hag al loar a zervich da skabell dindan he zreid.\nAnn abostol sant Paol, enn eur gomz euz hor Zalver Jezuz-Krist, a lavar e kendalc’h da veza enn env hon alvokad dirak Doue. Euz ar Verc’hez Vari e c’heller lavaret ive gant guirionez e kendalc’h da veza er baradoz hon alvokadez dirak he mab. Goude Doue eta lakeomp bepred hon holl fizians e mamm Doue. « — Goulennit sikour diganthi, eme zant Bernard, hag hi ho selaouo hag a vezo selaouet d’he zro. Jezuz e kichen he dad, ha Mari e kichen Jezuz, setu aze petra dle beza ar mean-diazez euz hon esperans ; rak Doue ann Tad ne c’houfe morse ober ar skouarn vouzar ouz he Vab, na Jezuz ober ar skouarn vouzar ouz he vamm. »\nAdtapet diwar « https://br.wikisource.org/w/index.php?title=Buhez_ar_Sent/1894/Gouel_Maria-Hanter-Eost&oldid=29567 »\nKemmoù diwezhañ degaset d'ar bajenn-mañ d'an 24 Kzu 2011, da 16:49.


marmouz - Wikeriadur\n1.3.3 Gerioù kevrennek\n1.3.4 Troiennoù keñveriañ\nmarmouz /ˈmarmus/ gourel (furm vihanaat : marmouzig, liester : marmouzed, marmouzien)\nBronneg eus an isurzhad Simili, diorroet e empenn, divlev e zremm, dezhañ treid ha daouarn hegrog, a vev er broioù tomm peurvuiañ, ha zo meur a spesad anezhañ\n[...] rak ar marmouz a grap war n'eus forzh peseurt gwezenn, [...]. — (Jarl Priel, Va Zammig Buhez, Al Liamm, 1954, p. 118.)\ngalleg : singe (fr)\nmarmouz /ˈmarmus/ gourel (furm vihanaat : marmouzig, liester : marmouzien) ((dre skeudenn-lavar), diwar-benn an dud)\nUr wech e klevis ur vamm-gozh all o teskiñ e bater d'he mab-bihan hag a zistage evelhen Fiat voluntas tua : « Lavar evelton 'ta, mab ar c'hast marmouz : Fiakr a lonkas Tual ! » — (Jarl Priel, Va Zammig Buhez, Al Liamm, 1954, p. 75.)\nPaotr bihan diseven (dre zismeg):\n− Kerzh da gac'hat 'ta, marmouz bihan ! — (Fañch an Uhel, Kontadennoù ar Bobl/2, Al Liamm, 1985, p. 21.)\nUr marmouz bennak en devoa libistret ar prenestr a gaoc'h-saout. — (Jules Gros, Le trésor du breton parlé Deuxième Partie, 1970, p. 317.)\nAr marmouz a zo anezhañ . — (Jules Gros, Le trésor du breton parlé Première Partie, 1966, p. 99.)\nKlev ar marmouz fall-mañ 'ta! — (Jules Gros, Le trésor du breton parlé Deuxième Partie, 1970, p. 342.)\nHennezh zo un tamm mat a varmouz. — (Jules Gros, Le trésor du breton parlé Deuxième Partie, 1970, p. 342.)\nMemes tra eo euzhus klevet ur marmouz evel-se o leuskel kement-se a vallozhoù. — (Jules Gros, Le trésor du breton parlé Deuxième Partie, 1970, p. 342.)\ngalleg : gamin (fr)\ngalleg : chenapan (fr)\nkurius evel ur marmouz\nskañv evel ur marmouz\nAdtapet diwar « https://br.wiktionary.org/w/index.php?title=marmouz&oldid=287099 »\nKemmoù diwezhañ degaset d'ar bajenn-mañ d'an 9 Gwe 2019, da 05:49.


Pajenn:Le Gonidec - Bibl Santel pe Levr ar Skritur Sakr, eil levr.djvu/107 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/107\nn’ho pézô két anézhô ; hogen dindan teltou é choumot héd hô teisiou, évit ma vévot pell-amzer war-c’horré ann douar, é pehini émoc’h ével diavésidi.\n8. Sen̄tet hon eûz éta out mouéz Jonadab, mab Réc’hab, hon tâd, é kémen̄d en deûz gourc’hémennet d’é-omp, ha n’hon eûz két évet a wîn é holl zeisiou hor buez, na nî, nag hor gragez, nag hor mipien, nag hor merc’hed :\n9. Ha n’hon eûz két savet a diez évit choum enn-hô, ha n’hon eûz bét d’é-omp na gwini, na parkou, nag éd :\n10. Hôgen choumet hon eûz dindan teltou, hag hon eûz sen̄tet out kémen̄d en deûz gourc’hémennet d’é-omp Jonadab hon tad.\n11. Hôgen pa eo pin̄et Nabukodonosor, roué Babilon, enn hor brô, hon eûz lavaret : Deûit, ha déomp da Jéruzalem, a zirâg armé ar C’haldéed, hag a zirag armé ar Siried ; hag omp choumet é Jéruzalem.\n12. Ha gér ann Aotrou a zeûaz da Jérémias, ô lavarout :\n13. Ével-henn é lavar Aotrou ann arméou, Doué Israel : Kéa, ha lavar da dûd Juda, ha d’ar ré a choum é Jéruzalem : Ha na zigémerrot két ar c’hélen évit sen̄ti out va gériou, émé ann Aotrou ?\n14. Gériou Jonadab, mâb Réc’hab, dré béré é c’hourc’hémennaz d’hé vugalé na évchen̄t két a wîn, a zô bét heûliet ; hag hî n’hô deûz két évet a wîn bétég ann deiz-man̄, ô véza ma hô deûz sen̄tet out gourc’hémenn hô zâd ; hôgen mé em eûz komzet ouz-hoc’h, ô sével diouc’h ar min̄tin évit komza, ha n’hoc’h eûz ket sen̄tet ouz-in.\n15. Kaset em eûz d’é-hoc’h va holl zervichérien ar broféded ; ô sével diouc’h ar min̄tin, em eûz hô c’haset, hag em eûz lavaret : Distrôit pép-hini eûz hô kwall hen̄chou, ha gwellait hoc’h ôbériou ; na heûḻit két ann douéed a-ziavéaz ha na azeûlit két anézhô ; ha c’houi a choumô enn douar em eûz rôet d’é-hoc’h ha d’hô tadou ; hôgen n’hoc’h eûz két dinaouet hô skouarn, ha n’hoc’h eûz két va zélaouet.\n16. Ével-sé bugalé Jonadab, mâb Réc’hab, hô deûz sévénet stard ar gourc’hémenn en dôa rôet hô zâd d’ézhô : hôgen ar bobl-man̄ n’en deûz két sen̄tet ouz-in.\n17. Râk-sé ével-henn é lavar Aotrou ann arméou, Doué Israel : Chétu mé a zigasô war Juda, ha war ar ré holl a choum e Jéruzalem, ann holl zroug em eûz diouganet enn hô énep, ô véza ma em eûz komzet outhô, ha n’hô deûz két va zélaouet ; ma em eûz hô galvet, ha n’hô deûz két respoun̄tet d’in.\n18. Ha Jérémias a lavaraz da diad ar Réc’habited : Ével-henn é lavar Aotrou ann arméou, Doué Israel : O véza ma hoc’h eûz sen̄tet out kémenn Jonadab hô tâd, ma hoc’h eûz miret hé holl erbédou, ha ma hoc’h eûz gréat kémen̄d en dôa gourc’hémennet d’é-hoc’h :\n19. Râk-sé ével-henn é lavar Aotrou ann arméou, Doué Israel : Na éhanô két gwenn Jonadab, mâb Réc’hab, da rei tûd péré a zavô dira-z-oun da-vikenn.\nAr roué Joakim a laka da zévi levr diouganou Jérémias.\n1. Er pévaré bloaz eûz a Joakim, mâb Josias, roué Juda, é teûaz ar gér-man̄ da Jérémias diouc’h ann Aotrou, ô lavarout :\n2. Kémer eul levr rodellet, ha skriv enn-han̄ ann holl c’hériou em eûz lavaret d’id a-éneb Israel ha Juda, hag a-éneb ann holl vrôadou, adaleg ann deiz é péhini em eûz komzet ouz-id, adalek deisiou Josias bétég ann deiz-man̄,\n3. Evit pa glevché tî Juda ann holl zrougou a vennenn da zigas war-n-ézhô, é tistrôjé pép-hini anézhô eûz hé wall hen̄chou ; hag é tistolchenn d’ézhô hô fallagriez hag hô féc’hed.\n4. Jérémias a c’halvaz éta Baruc’h, mâb Nérias ; ha Baruc’h a skrivaz enn eûl levr rodellet, eûz a c’hénou Jéré-\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/107&oldid=159949 »\nKemmoù diwezhañ degaset d'ar bajenn-mañ d'an 23 Ebr 2020, da 15:38.


Sarah Siddons (1755 - 1831) a oa un aktorez saoz ha hini vrudetañ hec'h amzer.\nSarah Siddons, poltredet gant Thomas Gainsborough\n3 Poltred Reynolds\nGanet e oa Sarah Kemble en Aberhonddu, e Sir Frycheiniog, e Kembre. Merc'h e oa da Roger Kemble (1721– 1802), un aktor a rene ur gompagnunezh bale-bro ma oa tud eus e diegezh, evel he mamm, Sarah "Sally" Ward (1735–1807). Daouzek bugel all a voe war-lerc'h Sarah, o merc'h henañ.\nE 1773, da 18 vloaz, e timezas Sarah da William Siddons, un aktor, en desped d'he zud a felle dezho he dimeziñ d'un noblañs. Kaset e voe Siddons e-maez ar gompagnunezh ha Sarah ac'h eas d'e heul.\nE 1774 e reas berzh evel Belvidera er pezh Venice Preserved, skrivet gant Thomas Otway, ma voe taolet evezh outi gant an aktor meur David Garrick. Ha setu eñ da gas unan bennas d'he gwelout o c'hoari Calistaer pezh Fair Penitent skrivet gant Thomas Rowe. Goude se e voe kemeret da c'hoari e C'hoariva Drury Lane. Tamm skiant ebet n'he devoa prenet. Se zo kaoz, etre traoù all, ne voe ket graet un degemer mat dezhi pa grogas da c'hoari Portia er pezh The Merchant of Venice pe e pezhioù all. Digant rener c'hoariva Drury Lane he devoe ul lizher o kemenn ne oa ket ezhomm anezhi ken. Neuze e voe, emezi, harluet eus Drury Lane evel ur genstrivadez didalvez evit klod ha berzh (banished from Drury Lane as a worthless candidate for fame and fortune).\nE 1777 ez eas da c'hoari dre ar vro. E-pad c'hwec'h vloaz e labouras e kompagnunezhioù a bep seurt, e York ha Bath. Brud a deuas dezhi.\nMrs Siddons a guitaas ar vicher e 1812, met dont a reas en-dro meur a wech c'hoazh goude. Da ziwezhañ e voe d'an 9 a viz Mezheven 1819 evel Lady Randolph er pezh Douglas gant John Home.\nSeizh bugel he doe, pemp a varvas. Dispartiañ a reas diouzh he fried William Siddons.\nSarah Siddons poltredet gant Joshua Reynolds, e The Huntington, San Marino, California\nJoshua Reynolds en deus livet he foltred anvet , "Mrs. Siddons as the Tragic Muse," e 1784.\nE 1950, Joseph Mankiewicz a implijas ar poltred en e film All About Eve.\nEn Aberhonddu, kêr he c'havell, ez eus un ostaleri anvet Sarah Siddons, hag ur marc'h-du war an hent-houarn a zo ivez en hec'h anv.\nHe c'hoar, Ann Hatton, a oa romantourez brudet en hec'h amzer.\nAdtapet diwar « https://br.wikipedia.org/w/index.php?title=Sarah_Siddons&oldid=1848800 »


Pajenn:Perrot - Bue ar Zent.djvu/584 - Wikimammenn\nPajenn:Perrot - Bue ar Zent.djvu/584\nOber a rêr hirie ive gouel sant Rok. Ginidik oa eus a Vontpellier. O veza êt da bardonan da Rom, e tigouezas gantan tremen dre vroiou taget gant ar vosen, hag e kemeras digare ac’hane da ziskouez e garante en kenver e nesan, o chom da bleal ouz an dud klanv.\nHerve lavarer, e stagas ive ar c’hlenved ennan, hag o vezan ma tec’he an holl dioutan, en em dennas en eur c’hoat, elec’h ma c’houzanvas poaniou skrijus ; eur c’hi a zigase bara d’ezan d’e brejou.\nAn Otrou Doue hen pareas, en eun doare burzudus, hag e c’hellas distrei d’e vro, elec’h ma tremenas ar rest eus e vue en oberou a drugare. Mervel a reas en Montpellier, war-dro hanter ar XIVet kantved.\nD’ar c’houezekvet konsil-meur (1414), a vodas en Konstans, deiou a veze, ouspen 100.000 den, e krogas ar vosen en kêr. En em erbedi a rejod ouz sant Rok ; e skeuden a oe douget en prosesion, hag ar c’hlenved a gouezas raktal. Adalek neuze, an devosion da zant Rok a oe brudet dre an Iliz a-bez.\nHyasent a c’hanas eus kerent nobl ha kristen, en maner ar Sax, en eskopti Breslau, er bla 1185.\nGoude bezan grêt e studi en Krakovi, en Prag hag en Pologn, a oe hanvet da chaloni en Krakovi, hag e trec’has e genvreudeur, kouls dre e zantelez evel dre e ouiziegez.\nDa dri bla ha tregont, o vezan êt da Rom, e wiskas saë sant Dominik, hag e oe laket en penn ar venec’h a oa o vont d’ar Pologn.\nSevel a reas eur manati en Friesak hag eun all en Krakovi. Eun devez ma rede ar vro, o skuilh komzou Doue a bep tu, e tigouezas war lez ar Vistul, a lip mogeriou Wisgrad. Ar stêr-ze a vire outan da dremen. Kaer en devoa sellet, ne gave ket eun den d’e dreizian ; leun a fe, e reas sin ar groaz hag e kerzas war an dour. E genvreu-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/584&oldid=140870 »


SONEREZH KLASEL HAG HENGOUNEL\nILIZ PLOUGÊR - KARAEZ\nEn iliz Plougêr, kaer ar c’hleved enni, e vo degemeret evit an eizhvet bloavezh diouzhtu, ur c’houlzad sonerezh gant tri emgav.\nGant an arzourien pedet e vo kinniget tonioù liesseurt en-dro d’ar sonerezh hengounel ha klasel.\nPep strollad a zegaso ur sell disheñvel : mouezhioù ha binvioù, sonerezh kozh, nevez, kempennet, primaozet…\nSUL 18 A VIZ EOST\nSonerezh klasel eus Spagn hag eus Suamerika\nKinnig a ra an daouad Miraelsol deoc’h oberennoù birvidik eus ar sonerezh spagnol, un liamm etre ar c’hanaouennoù pobl hag ar re glasel.\nLakaat a raio ac’hanoc’h da veajiñ da Andalouzia gant e sevillanaoù, e flamenco ha betek Amerika latin gant e dangoioù eus Arc’hantina, e ganaouennoù eus Brazil ha valsennoù all. Anaoudegezh a reot gant ur bed o vrallañ etre kuñvder al luskellerezioù ha « fuego » an orged (Fréderico Garcia-Lorca, Manuel De Falla…).\nSolenn Diguet : kan\nSamuel Mirales : gitar\nSUL 25 A VIZ EOST\nKerdin piñset ha binvioù-tos iranat\n« Tayir », ret eo kompren « al labous » hag e nij, pe marteze, piv a oar, o yezh heson ? An tri-se, diantav, evel laboused ‘Attar, zo o nijal a-us menezioù ha traoñiennoù, kerdin piñset ha krec’hin stignet d’ar seizh avel. An triad-se, c’hwek o sonioù, a laka kerdin piñset ha binvioù tos iranat da zasseniñ, en ur glask seniñ en un doare tener, e-ser lezel ur plas a bouez d’ar seniñ mozel war ar prim. Lakaat a reont dibaouez da soñjal e amzer hag e kontreoù sonerezh ur Reter nes ; a-wechoù eus Turkia pe eus Persia, o furchal e hengoun Breizh-Izel evit distreiñ d’un Europa varok, adstagañ a reont gant ur gaozeadenn gozh, un diviz leun a estlamm boutin etre daou ved n’emaint ket ken pell-se an eil diouzh egile a-benn ar fin.\nFlorian Beleg : tombak, daf iranat\nMaëlle Vallet : kanun, telenn ha kan\nSUL 1AÑ A VIZ GWENGOLO\nKrouidigezh awenet gant sonerezh hengounel\nAn triad breton SkeeQ en deus choazet sevel tonioù gant e demoù dezhañ, e-ser tennañ e awen eus kened ar broioù skandinavat hag eus un toullad levezonoù a ya eus ar sonerezh barok da René Aubry, eus sonerezh Breizh da zDebussy. Ar c’herdin en em frot hag a genson, ar sevenadurioù a groaz an eil gant egile, an tonioù kozh hag ar re nevez en em vesk a-dost. Bommoù rikamanet, ripipioù mistr, notennoù a-unan hag a-unvan… emañ hor spered o nijal kuit en un dañs dous ha ne anavez harz ebet.\nFloriane Le Pottier : violoñs\nMael Lhopiteau : telenn geltiek\nTristan Le Breton : gitar\nPH : 5 € / Digoust evit ar re dindan 18 vloaz.\nKensevenet gant Kêr Garaez, al Leurenn Glenmor, ar Gevredigezh Eostad Arzoù.\nDegemeret c’hwek gant Peter Breton


Région_Bretagne - Bretagne.fr > Page Breton - Neuz c’hrafek KSB\nBez’ en deus Kuzul sevenadurel Breizh ul logo hag ur garta c’hrafek a ya meur a dra d’ober anezho, traoù hag a ziskouez eo stag KSB ouzh an obererezhioù sevenadurel e Breizh.\nGallout a ra identelezh Kuzul sevenadurel Breizh lakaat soñjal e meur a dra :\nur siell, arouez ar ouiziegezh\nar « Gwenn ha du » (« Blanc et neirr » e gallaoueg), banniel Breizh krouet gant Morvan Marchal e 1923, ennañ nav bandenn : pemp bandenn du, peder bandenn wenn\nskeudenn ur sarpant-nij, un dra hag a nij da-heul an avel (kavet e vez pep lec’h e Breizh)\nSavet eo al logo hag ar garta gant :\nAn erminig fiñvus, heñvel ouzh hini ar C’huzul-rannvro ganti stumm ar vro.\nAr c’helc’h da aroueziañ an hollved, an orin, kement tra a zo hag an unvez (al lec’h a vez sachet ar selloù war e du). Arouez ar barfeted hag an unvanded eo ivez ; en tu all da se eo arouez an amzer hag an oabl.\nAn anv e brezhoneg, galleg ha gallaoueg a zeu da astenn fiñv an erminig (he zri beg). Dibabet ez eus skrivañ gant ar font « Spotka » evel evit identelezh Rannvro Breizh. Ijinet eo bet diwar ar stumm lizherennoù a vez treset war ar bigi pesketa. Krouet e oa bet ar font-se e 2003 gant Xavier Dupré.\nBandennoù ar « Gwenn ha du » e-kichen ar sinadur. Lakaet int a-veskell, e korn ar c’henaozadennoù, evel tammoù panelloù chanterioù.\nAl liv « Majenta » (pennliv ruz), a zo implijet gant karta c’hrafek Rannvro Breizh evit aroueziañ ar sevenadur. Ul liv birvidik eo, a vez kavet aes (aes d’eilañ neuze) hag implijet stank e bed ar sevenadur.\nGwelet ar pezh a ya d’ober neuz c’hrafek Kuzul sevenadurel Breizh\nModifié le Friday, September 29, 2017\nAr C’huzul-rannvro Barregezhioù Mont en-dro Dilennidi Servijoù\nBudjed An dispignoù dre ar munud A belec’h e teu ar gounidoù ? Ar budjed klok dre bolitikerezh\nKuzul armerzhel ha sokial ar Rannvro Roll Ar mont en-dro hag an aozadur anezhañ Ar c’henlabour er Rannvro hag en Europa\nKuzul sevenadurel Kefridi Piv zo e-barzh KSB ha penaos ez a en-dro ? Neuz c’hrafek KSB Ar Prezidant An alioù Ar mennadoù Ar studiadennoù Foromoù ha kendivizoù\nAurélie Le Brun\n02 99 27 18 31\nMont e darempred gant Kuzul sevenadurel Breizh\nDPKS Ofis Ar Brezhoneg\nDPKS Arvest Bev e Breizh\nDPKS Levrioù ha Lennadennoù e Breizh


Stumm eus an 19 C'hwe 2012 da 13:03\nStumm eus an 2 Kzu 2011 da 15:51 (kemmañ)\nD (r2.7.1) (Robot kemmet: sr:Митридат VI Понтски)\nStumm eus an 19 C'hwe 2012 da 13:03 (kemmañ) (dizober)\n'''Mithridates VI''' pe '''Mithridates Eupator''' (da lâret eo an hini en deus un tad nobl) pe '''Mithridates Veur''' (''Megas'') a aooa ganet war-dro 132 a-raok J.-K. ha mervel a reas e 63 a-raok J.-K.. Roue [[Pontos (bro)|rouantelezh Pontos]] hag [[Armenia|Armenia-Vihanañ]] e oa, e norzh [[Anatolia]] ([[Turkia]] hiziv), eus 120 a-raok J.-K. da 63 a-raok J.-K. Brudet eo Mithridates evel unan eus enebourien dañjerusañ [[Republik Roma]] hag evel unan eus ar re a reas ar muiañ berzh. Brezeliañ a reas a-enep tri eus brasañ jeneraled eus diwezh Republik Roma e-pad [[Brezelioù Mithridates]]: [[Lucius Cornelius Silla]], [[Lucullus]] ha [[Pompeius]]. Mab e oa da Vithridates V Evergetos, roue [[Pontos]], a oa bet kevredad [[Henroma|Roma]] e-pad [[Trede brezel punek]].\nMithridates a oa bet ganet war-dro [[-132|132 a-raok J.-K.]] e [[Sinop (kêr)|Sinope]]. Muntret e voe e dad, moarvat war urzhioù e vamm, [[Laodike VI]], war-dro [[-120|120 a-raok J.-K.]]. Heuliet e voe ar marv-se gant ur c'hevezherez kriz en-dro d'ar roue yaouank en doa aon evit e vuhez hag a repuas er chase hag er studi (komz a rae, a-hervez, 22 pe 25 yezh). Reiñ a ra c'hoant an aergelc'h-se dezhañ da anavout en un doare peurvat ar [[kontamm|c'hontamm]]où hag an enepkontammoù a veze implijjetimplijet d'ar mare-se ha da zont da vezañ dic'hloazus ouzh o efed. Hervez ar vojenn e vefe deuet a-benn dre forzh kemer kementadoù kontamm bihan en un doare ingal.\n== Ar roue alouber ==\nKemer a reas ar galloud e [[-111|111 a-raok J.-K.]] o lakaat e vamm hag e vreur [[Mithridate VII|Mithridate C'hrestos]] (''an hini olevet'') e prizon. Aloubiñ a reas [[Bosforos Kimmeria]] e [[-107|107 a-raok J.-K.]] ha didronañ roue [[Kappadokia]], [[Ariobarzane Iañ (Kappadokia)|Ariobarzane]], e [[-94|94 a-raok J.-K.]] gant harp [[Tigranes II (Armenia)|Tigranes II]], roue [[Armenia]]. Goude se e rannas [[Paflagonia]] gant [[Nikomedes IV]] ''Philopator'', roue [[Bithynia|Bitinia]] e [[-94|94 a-raok J.-K.]] a-raok argas hemañ ha kemer e rouantelezh e [[-88|88 a-raok J.-K.]].\nAr [[Henroma|Romaned]] a lakaas [[Ariobarzane Iañ (Kappadokia)|Ariobarzane Iañ]] [[Kappadokia]] war e dron en-dro e -92. Tarzhañ a reas ar brezel neuze ([[brezelioù Mithridates|kentañ brezel Mithridates]]). E [[-88|88 kent J.-K.]], goude bezañ kemeret Bitinia, e antreas Mithridates e keoded [[Efezos]] ha sevel a reas holl C'hresianed Azia a-enep ar Romaned. Urzh a roas da lazhañ ar Romaned a veve en [[Azia-Vihanañ]] hag e vije bet war-dro 80000 den lazhet. Goude se e tremenas e Bro-C'hres ma voe degemeret e letanant Arc'helaos evel un dieubaerdieuber.\nGorrekaet e oa kilstourm ar Romaned gant ar stourm kriz a rene etre [[Marius (Konsul)|Marius]] ha [[Lucius Cornelius Sulla|Silla]]. A-benn ar fin e oa kaset hemañ ziwezhañdiwezhañ a-enep Mithridates ha kemer a reas [[Aten]], goude ur seziz hir, e [[-86|86 kent J.-K.]], a-raok trec'hiñ Arc'helaos ene [[Emgann C'haironeia (-86)|C'haironeia ]] (86 kent J.-K.) ha goude en [[Emgann Orc'homenos|Orc'homenos]] ([[-85|85 kent J.-K.]]). Mithridates a sinas neuze [[peoc'h Dardanos]] (85 kent J.-K.) a redie anezhañ da zilezel e aloubadegoù hag e listri brezel met a anaveze anezhañ e penn e rouantelezh hahag a leze anezhañ frank d'ober ar pezh a felle dezhañ er [[Mor Du|Mor du]]. Ne dermas ket a-hend-all da argas ar Romaned pa glaskas ar re-se en em gemer ouzh ar broioù a oa dindan e levezon ([[brezelioù Mithridates|Eil brezel Mithridates]]), evel [[Murena]], ul letanant da Silla e [[-82|82 kent J.-K.]]. Koulskoude, war-bouez an dra-se, e chomas peoc'hus an darempredoù etre [[-85|85 kent J.-K.]] ha [[-74|74 kent J.-K.]].\nE [[-74|74 kent J.-K.]] avat e varvas roue [[Bithynia|Bitinia]], [[Nikomedes IV]], ha lezel a reas e rouantelezh d'ar Romaned dre hêrezh. Mithridates a wele bezañs ar romaned stok ouzh e harzoù evel ur gourdrouz ha disklêriañ a reas ar brezel dezhe gant skoazell [[Tigranes II (Armenia)|Tigranes II]] ([[brezelioù Mithridates|Trede brezel Mithridates]]). Trec'hiñ a ra ar [[Konsul|c'honsul]] [[Marcus Aurelius Cotta|Cotta]] e [[C'halkedon]] ha lakaat seziz war [[Kizikos|Gizikos]] pa oa argaset eus Bitinia e-kichen Pontos gant un ergerzhadeg renet gant [[Lucullus]] ([[-72|72 kent J.-K.]]-[[-71|71 kent J.-K.]]). Faezhet e oa ene [[Emgann Granikos (-70)|Granikos]], ene [[Emgann Kizikos (-70)|Kizikos]], hag ene [[Emgann Lemnos (-70)|Lemnos]]. Mont a reas Mithridates dindan dec'h neuze betek [[Armenia]]. E-pad ur pennad e voe dic'houest an eil tu pe egile da gemer an tu-kreñv mes Lucullus a voe trec'h adarre e [[-69|69 kent J.-K.]] ha kemer a reas [[Tigranakert]]. A-drugarez da emsavadeg al [[lejion]]où roman a-enep o rener, e teuas Mithridates a-benn da gemer adarre [[Pontos|Rouantelezh Pontos]]. Faezhet e voe da vat gant [[Pompeius]] e [[-66|66 kent J.-K.]] e-kichen ar stêr [[Eufratez]] ha tec'het a reas da [[Krimea|Grimea]] e keoded [[Kerch|Pantikapaion]].\nAdtapet diwar « https://br.wikipedia.org/wiki/Dibar:MobileDiff/1166782 »


skol | Soubenn ar geek\nDielloù evit skol\nMes années 80 – 2\nPosted in Levrioù bannoù-treset with tags bloavezhioù 80, bugaleaj, familh, kevredigezh, krennarded, labour, mignoniezh, skol, Taiwan on Mae 8, 2016 by geekezig\nSetu neuze eil lodenn bloavezhioù 80 Sean Chuang e Taiwan. Mesket eo ur wech ouzhpenn an traoù e keñver kronologiezh (traoù zo a dremen pa oa bugel ha traoù kentoc’h pa oa krennard pe den gour yaouank zoken). Fentus-tre am boa kavet al lodennoù diwar-benn ar Betamax hag ar VHS (prenet e oa bet ul lenner kasedigoù Betamax gant tad Sean, na pebezh dipit evitañ hag e vreur pa grogo kasedigoù Betamax da vezañ dilezet mik), pe c’hoazh deskrivadur an “MTV” (movie television) : lec’hioù evit feurmiñ ur salig, ur skramm ha sellet ouzh ur film e… laser disc (:D c’hoarzhin a ran met gwelet e vez ivez pegen bras eo bet berzh al laser disc en Azia, netra da welet gant ar c’hornog). An doareoù evit kendrec’hiñ e dud da vont da welet Star Wars, al levrioù bannoù-treset a feurme Sean hag e vreur er stal levrioù… Eñvorennoù disheñvel penn-da-benn a zo ivez diwar-benn micherioù bihan, ar bloavezhioù servij en arme pe al loened a veze kaset gant ar vugale d’ar skol. Un drugar eo bet bepred, leun a souezhadennoù sevenadurel ha traoù kar d’ar pezh a zo bet bevet ganeomp memestra daoust da bep tra…\nPlijet on bet gant an daou levr eñvorennoù-mañ! Istor ha tresadennoù gant Sean Chuang. Embannet e galleg gant Akata, d’an 12 a viz Du 2015.\nPosted in C'hoarioù video with tags bugaleaj, loened, mignoniezh, skol on Du 8, 2015 by geekezig\nBloaz zo e oa deuet er-maez c’hoari nevez Freebird Games, en doa diorroet To The Moon en doa plijet kalz din. Heñvel a-fed neuz (ha sañset da dremen a-raok), A Bird Story a zo un istor a vez heuliet hep ober kalz a dra. Pep tra d’ober evit mont war-raok, gant an douchennaoueg hepken, a zo diskouezet (dre soñjoù an haroz pe dre ur sin bihan). Heuliet e vez an istor sioul neuze, kazi evel ur film. 1e30 ‘m eus me c’hoariet. N’eo ket displijus evit ar re, eveldon, a oa bet plijet gant aergelc’h (tresoù, sonerezh) To The Moon. Ur bern temoù a zo : mignoniezh, digenvez, digompren… Rak e-unan emañ haroz ar c’hoari, n’eus dremm ebet gant an dud tro-dro dezhañ, zoken gant e vamm. Un deiz bennak e sikour un evn taget gant ur broc’h hag e sikour al loen gloazet. Ur gwir mignon a gav aze. Ur gontadennig, koant met n’am eus ket kavet fromus na kreñv evel To The Moon. Evel-just e c’halle Ken Gao (krouer an daou c’hoari) ober un dra nevez ha disheñvel digudenn met ‘m eus aon on bet jenet un tamm gant an nebeut a frankiz laosket d’ar c’hoarier (n’eus ket tu da vont da bourmen pe d’ober traoù all estreget ar pezh a lak da vont an istor war-raok), marteze an diouer a destenn hag an nebeut a draoù d’ober, dre vras. Domaj eo un tamm.\nC’hoari diorroet gant Freebird Games. Evit ur c’hoarier war PC, Mac ha Linux abaoe ar 4 a viz Du 2014.\nMes années 80 – 1\nPosted in Levrioù bannoù-treset with tags bloavezhioù 80, bugaleaj, familh, kevredigezh, mignoniezh, skol, Taiwan on Here 4, 2015 by geekezig\nSean Chuang a gont e vugaleaj e fin ar bloavezhioù 70 hag e-pad ar bloavezhioù 80, e Taiwan. Ur bugel dedennet gant ar manga, filmoù Bruce Lee, an tresañ e oa. A bep seurt traoù a gont, liammet gant ar c’hoarielloù (ha stad arc’hant e familh), ar skol, ar sotonioù gant mignoned, ar reolennoù e Taiwan, marv Bruce Lee…\nUl levr dedennus evit deskiñ penaos e oa kevredigezh Taiwan d’ar mare-se hag ivez evit gwelet ez eus darvoudoù etrevroadel o deus merket bugale er bed a-bezh. Hast ‘m eus lenn an eil lodenn.\nIstor ha tresadennoù gant Sean Chuang. Embannet e galleg gant Akata, d’an 28 a viz Genver 2015.\nPosted in Levrioù bannoù-treset with tags bugaleaj, familh, Japan, kevredigezh, manga, skol on Mae 26, 2015 by geekezig\nSoñj ‘m eus e felle din lenn Bonne nuit Punpun abaoe ma oa bet kuzuliet gant Davy Mourier en unan eus e abadennoù. Kavet ‘m eus ar manga el levraoueg ha kroget e-barzh! N’on ket souezhet tamm ebet en defe plijet dezhañ. Kontet e vez istor Punpun a zo 9 vloaz bennak marteze? Un doare evn eo padal eo «normal» an dud all tro-dro dezhañ met se n’eo ket strik. E dud n’em em glevont ket hag goude ur sapre chikan, e eontr a zeu da vevañ gantañ er gêr. Er skol ec’h erru ur plac’hig nevez a blij diouzhtu da Bunpun. Un emglev o deus. Gant e vignon e tizolo Punpun filmoù revr ha goude bezañ bet kavet ur c’hasedig war al leur ec’h eont war roudoù ur muntrer en defe laosket korfoù e familh en ul labouradeg…\nIskis-kenañ eo Bonne nuit Punpun! Teñval spontus, ur sell start war an dud vras (ar c’helenner ha tud ar skol a seblant bezañ sot-nay, ar gerent a zo dilabour hag a chom da evañ tra ken…), war ar relijionoù (sektennoù pe get), war an darempredoù etre ar vugale (goapaerezh, aon hag all). N’eo ket fentus an traoù, pell ac’hann! Anzav a ran, hep an doare «enklask» er fin e vefen bet techet da soñjal ne gendalc’hfen ket da lenn Bonne nuit Punpun ‘blam d’an aergelc’h-se met fellout a ra din a-walc’h gouzout petra c’hoarvezo goude neuze e klaskin ul levrenn all bennak a-raok divizout 😉\nIstor ha tresadennoù ASANO Inio. Embannet e galleg gant Kana d’an 2 a viz C’hwevrer 2012.\nLa petite mort – 1\nPosted in Levrioù bannoù-treset with tags bugaleaj, familh, fent, marv, skol on C'hwevrer 22, 2015 by geekezig\nA-benn ar fin ‘m eus kemeret amzer da lenn levr La petite mort a anavezen dre “stripoù” war blog Davy Mourier. Mont a ra La petite mort d’ar skol publik, gant bugale ordinal, met gouzout a ra dija piv a varvo a-benn nebeut ha ret eo dezhañ (pe dezhi, n’ouzer ket c’hoazh) deskiñ dastum eneoù ar re varv ivez. Heuliet ‘vez neuze buhez pemdez ar bugel, a zesk e vicher (pe he micher) hag a glask kaout mignoned er skol. Un toullad traoù «diavaez» a zo, da skouer ul lodenn diwar-benn Buzz Aldrin pe bruderezhioù faos. Fent du evel just tro-dro d’ar marv met ivez krizder ar vugale etrezo hag all. N’eo ket fentus bepred met traoù zo a zo kavet mat.\nIstor ha tresadennoù gant Davy Mourier. Embannet gant Delcourt d’ar 4 a viz Gwengolo 2013.


KDSK, Centre de Ressources Culturelles CeltiquesDocumenten : Asteriks. 12 [Daouzek] labour Asteriks ; Asteriks ha Kleopatra.\nOberour(ien) : GOSCINNY René ; UDERZO Albert (Treset gant) ; DANIEL Tangi (Mouezh gant) ; FORICHEUR Tony (Mouezh gant) ; GWENN Marion (Mouezh gant) ; KERMARC'HEG Riwal (Mouezh gant) ; KORBELL Nolwenn (Mouezh gant) ; LE MENN Kristof (Mouezh gant) ; MEHU Manu (Mouezh gant) ; PENNEG Jil (Mouezh gant) ; GUIGNARD Nolwenn (Azasaet gant) ; SKAVENNEG Laorañs (Dindan Renerezh) ; VANNIER Arno (Detektiñ) ; OLLIVIER Jean-Mari\nPlaatscode : F.AST(DIZ) - Doc nr : 15210\nYezh : Brezhoneg Modern / Brezhoneg / Galleg\nPrijs : 12 euro\nDescriptoren : Asteriks hag Obeliks / Galia / KAEZAR Julius\n1 003354 [beschikbaar] YReserveren\n2 003355 [beschikbaar] YReserveren


Tamil Eelam - Wikipedia\nTamil Eelam (Tamileg: தமிழ் ஈழம், tamiḻ īḻam) eo an anv roet gant an LTTE (Liberation Tigers of Tamileelam) ha gant Tamiled zo e Sri Lanka d'ar Stad dizalc'h a vennont sevel e lodennoù norzh ha reter an enez. Ilaṅkai (இலங்கை) hag Īḻam (ஈழம்) (Ilam) eo anvioù tamilek an enez a-bezh. Īḻam avat, zo un termen politikelaet-kenañ. Setu perak e vez kavet gwelloc'h ober gant an termen "neptuekoc'h" Ilaṅkai evit ober anv eus an enez er skridoù tamilek dibolitikel.\nKartenn distrigoù Sri Lanka anavezet gant an LTTE evel Tamil Eelam\nN'eo ket anavezet Tamil Eelam da Stad dizalc'h gant Stad dre wir ebet na gant an ABU ha mestr e chom ar gouarnamant war an darn vrasañ eus an tiriadoù c'hoantaet gant an dizalc'herien. Astenn a ra an LTTE e veli war distrigoù Vanni, Kilinochchi, Mullaiththeevu, ar pep brasañ eus Mannar ha lodennoù eus distrigoù reterel Trincomalee, Batticaloa hag Amparai.\nTiriadoù dindan beli an LTTE well-wazh, e Kerzu 2005\nEr fedoù eo meret al lodenn norzh ha reter dindan beli an LTTE evel ur Stad peuzdizalc'h gant he Lez-varn Veur, he folis, hec'h arme, he morlu, hec'h aerlu, he servijoù kuzh ha, zoken, ur bank kreiz. N'eo ket anavezet ar frammoù-se gant gouarnamant Sri Lanka. E dalc'h ar gouarnamant emañ ar pourchas tredan ha servijoù dre ar Gourhent A9 bet digoret goude an harz-tan. N'eus moneiz dibar ebet hag implijet e vez roupi Sri Lanka. Alies eo bet tamallet ar gouarnamant gant an LTTE da vezañ lakaet un embargo war ar madoù diazez ha bezañ pennkaoz dizenez ar siviled. N'eus aerborzh sivil ebet; ret eo d'ar veajourien diavaez tremen dre aerborzh Colombo.\nMeizad Eelam evel mammvro a oa bet kinniget da gentañ gant Talbenn Dieubidigezh Unanet an Damiled (TDUD) pe Tamil United Liberation Front (TULF) e 1976. Un unaniezh strolladoù politikel bet o stourm e dilennadeg 1977 evit ur Stad dizalc'h evit an Damiled e Sri Lanka e oa an TDUD. Da-heul an dilennadeg e voe kaset an TDUD d'ar parlamant gant proviñsoù norzh ha reter ar vro. A-benn talañ ouzh an disrannerien e lakaas ar gouarnamant ouzhpennañ un diferadenn er vonreizh e 1978 ma c'houlenned groñs digant an holl gannaded anavezout unaniezh ar Stad. Diwar neuze e voe boikotet ar Parlamant gant an TDUD. D'ar mare-se eo en em stummet strolladoù emsaverien a zivizas stourm evit ur Stad dizalc'h.\nUn timbr embannet gant an EPRLF,1986.\nTamil Eelam implijet kement-ha kement gant an TDUD hag an LTTE ne dalvez nemet evit envel rannoù norshañ ha reterañ Sri Lanka (dreist-holl distrigoù Jaffna, Kilinochchi, Mullaitivu, Mannar, Puttalam, Trincomalee, Batticaloa hag Amparai a sellont outo evel o mammvro a-viskoazh. E penn-kentañ avat, strolladoù emsaverien zo evel an EPRLF, a veze termenet Elam ganto en un doare ledanoc'h pa lakaent enni kement lodenn eus Sri Lanka ma oa ur muianiver tamil. Da lavaret eo e veze lakaet e-barzh distrigoù an argoad, bro hengounel Srilankaiz, ma oa bet degaset Tamiled da labourat er planteizioù.\nEn un doare pleustrek eo bet strishaet hiziv an deiz ar goulenn Stad dizalc'h evit Tamil Eelam, ha, peurgetkget, evit lodenn proviñsoù an norzh hag ar reter.\nEvit gouzout hiroc'h, lenn Tabut etnek e Sri Lanka.\nUr pezh embannet gant an LTTE hag e servijoù post.\nEtre 1948 ha 2002 ez eus bet e-tro 38 strollad emsaverien disheñvel bennak o stourm pell pe belloc'h evit dizalc'hiezh Tamil Eelam. Er sifr-mañ e konter ar strolladoù anavezetañ evel an LTTE – Liberation Tigers of Tamil Eelam (Tigred Dieubiñ Tamil Eelam), anavezet dindan anv an Tigred Tamil traken alies, 'TELO – Tamil Eelam Liberation Organization (Aozadur dieubiñ Tamil Eelam), EPRLF – Eelam Peoples' Revolutionary Liberation Front (Talbenn Dieubiñ Dispac'hel Tud Eelam), PLOTE – People's Liberation Organization of Tamil Eelam (Aozadur Dieubiñ Tud Tamil Eelam), EROS – Eelam Revolutionary Organization of Students (Aozadur Studierien Dispac'hel Eelam), hag ivez strolladoù all n'int ket ken anavezet evel an TEA – Tamil Eelam Army (Lu Tamil Eelam), an FTA – Ilankai Freedom Tamil Army (Lu Tamil evit Dieubididgezh Ilankai), hag an SRSL – Socialist Revolutionary Social Liberation. (Dieubidigezh Sokial Dispac'hel ha Sokialour)\nBleunienn Vroadel Tamil Eelam\nAl lireu glorius (pe Karthigaipoo) eo zo bet lakaet da vleunienn vroadel an Tamil Eelam e miz Du 2003. Kavet e vez warni stuc'had holl livioù banniel broadel Tamil Eelam ha bleuñviñ a ra e miz Du, miz lid Deiz an Harozed (pe Maaveerar Day) ma vez kounaet ar soudarded marv evit dieubidigezh Tigred Tamil Eelam.\nMerzet ez eus bet, gant ar barzh tamil, Arivumathi, e oa ar vleunienn Karthigai bleunienn Murugan doue tamil kozh ar brezel.\nBanniel Tamil Eelam\n(en) Official Web Site\n(en) Tamil Eelam Web Site\n(en) Lec'hienn TamilNet\n(en) TNS NEWS\n(en) Tamil Eelam - Stad er fedoù\nAdtapet diwar « https://br.wikipedia.org/w/index.php?title=Tamil_Eelam&oldid=1823070 »\nDernière modification le 10 Gen 2019, à 19:48\nKemmoù diwezhañ degaset d'ar bajenn-mañ d'an 10 Gen 2019, da 19:48.


Al-Idrīsī, a oa e anv leun Abu Abdallah Muhammad Ibn Muhammad Ibn Abdallah Ibn Idris al-Qurtubi al-Hasani, a oa un douaroniour hag ul louzawour genidik eus Spagn. Ganet eo bet e Ceuta, war-dro 1100, ha marvet eo war-dro 1165. Brudet eo abalamour d’e skridoù, dreist-holl e levr douaroniezh anvet Kitâb Nuzhat al Mushtâq pe Kitâb Rudjâr pe Levr Rojer. Savet e voe al levr-se war c’houlenn Rojer II, roue norman Sikilia, evit reiñ displegadennoù diwar-benn ur gartenn vras, savet gant Al-Idrīsī.\nAr bed, gwelet gant al-Idrīsī ; war ar gartenn-mañ emañ an norzh en traoñ\n2 E labour douaroniour\n3 Al louzawour\nNe ouzer ket kalz traoù diwar-benn buhez Al-Idrīsī. Moarvat e oa bet ganet e Ceuta, el lodenn eus hanternoz Afrika a oa neuze en impalaeriezh an Almoravided, war-dro 1099 pe 1100, en ur familh eus an noblañs. Graet en dije e studioù e Córdoba. Beajet en dije e Maroko, en Andalouzia, e Portugal, ha marteze ivez en Azia-Vihanañ : degaset en deus, eus e veajoù, danevelloù ma vez taolennet douaroniezh ha plant ar broioù gweladennet gantañ. Ne ouzer ket mat penaos e oa deuet da Sikilia, met erruet e oa e Palermo e 1139. Galvet e vije bet gant ar roue norman Rojer II da zont d’e lez. Sevel a reas ur gartenn vras eus ar bed, en arc’hant, a voe enskrivet warni kement tra a oa anavezet diwar-benn ar bed en amzer-se ; ha sevel a reas ul levr da reiñ displegadennoù war e labour. Triwec’h vloaz e voe ouzh ar stern. Ne glever ket komz diwar e benn ken, ur wech echu al labour-se, e 1158. Kavout a ra d’an istorourien e varvas etre 1164 ha 1180.\nE labour douaroniourAozañ\nPa erruas e Palermo e 1139, e stagas da sevel kartenn ar bed ha displegadennoù diwar he fenn e stumm ul levr. Ar gartenn a reer Tabula Rogeriana anezhi e latin, hag al levr 'Geografia'. D’an hollad e roer an anv Nuzhat al-mushtāq fī ikhtirāq al-āfāq, hag anavezetoc’h eo evel Kitab Rudjar, Levr Rojer. Sellout a reer ouzh labour Al-Idrisi evel unan eus ar gwellañ labourioù kartennouriezh er Grennamzer. Embannet e voe evit ar wech kentañ e 1157. Un diverrañ eus al labour-se a voe embannet, en arabeg, e 1592, ha troet e voe e latin evel Geographia Nubiensis, hag embannet e Pariz e 1619.\nDiwezhatoc’h, e 1161, e voe adembannet e labour gant Al-Idrisi, klokoc’h c’hoazh, dindan an titl Rawd-Unnas wa-Nuzhat al-Nafs (Plijadur an dud ha levenez an eneoù), hag anavezet eo ivez dindan an anv Kitab al-Mamalik wa al-Masalik (Levr ar rouantelezhioù hag an hentoù).\nE Levr Rojer ez eo taolennet Sikilia, Italia, Spagn, Hanternoz Europa, ul lodenn vat eus Afrika, ha Bizantion : taolenniñ a reer deomp ar broioù hag an dud. Un anaoudegezh spis, evit e amzer, a ziskouez Al-Idrisi kaout eus Soudan hag an Nil. E labour, evel ma c’hoarveze alies gwechall, n’eo ket diazezet war ar pezh en deus gwelet hepken, met ivez war traoù bet adkontet dezhañ gant beajourien all. Dre-se ne c’heller ket fiziout penn-da-benn en e desteni. Daoust da se eo chomet talvoudus e gartennoù e-pad pell. Hag implijet int bet da vare ar « C'havadennoù bras », gant beajourien evel Kristol Goulm.\nGouiziek e oa war dachenn ar plant hag al louzoù ivez, evel ma weler gant e levr anvet Kitab al-Jami-li-Sifat Ashtat al-Nabatat (Levr zo ennañ deskrivadurioù berr eus ar plant). Studiet en doa kement skrid a oa en amzer-se diwar-benn al louzeier ha kaset en doa e ouiziegezh pelloc’h eget hini ar C’hresianed kozh. En e levr e kaver anvioù louzeier e c’hwec’h yezh disheñvel : sirieg, gregach, perseg, hindieg, latin ha berbereg.\nOuzhpenn skrivañ diwar-benn al louzawouriezh hag an douaroniezh e skrivas Al-Idrīsī ivez diwar-benn al loened hag al loenoniezh. E oberenn skrivet en arabeg a voe troet e latin. Talvoudus eo chomet e labourioù d’an douaroniourien e-pad meur a gantved, en Europa koulz hag er bed arab.\nLevr Rojer e Levraoueg Vroadel Frañs\nJeruzalem gwelet gant Al-Idrisi\nAdtapet diwar « https://br.wikipedia.org/w/index.php?title=Al-Idrisi&oldid=1453857 »\nDernière modification le 3 Ebr 2013, à 01:57


Galileo Galilei (15 a viz C'hwevrer 1564 – 8 a viz Genver 1642) a oa ur fizikour hag ur steredoniour italian en XVIIvet kantved a c'hoarias ur perzh bras en Dispac'h skiantel. Krouet gantañ diazezoù ar skiantoù mekanikel. Dizoloet en doa peder loarenn vrasañ ar blanedenn Yaou ha brudet en doa teoriennoù Nicolaus Copernicus. Sevel a reas an Ofis santel a-enep dezhañ ha rediet e voe da zilezel e dezenn. Tremen a reas fin e vuhez bac'het en e di.\n3 Dizoloadenn e c'halvedigezh:\nGalileo a oa bet ganet e Pisa d'ar 15 a viz C'hwevrer 1564, mab da Vincenzo Galilei ha Giulia Ammannati, hini henañ ar seizh bugel.\nAbaoe ma oa bihan en doa ur c'houestoni labour-dorn bras hag ur skiant evezhierezh eus ar c'hentañ. Bugel e c'hoarie sevel maketennoù ar mekanikoù en doa bet gwelet.\nEnskrivet e voe gant e dad e skol-veur Pisa e lec'h ma heulias kentelioù medisinerezh. N'en deus ket bet e skrid-testeni dre ma n'echuas ket e studioù.\nOrolaj Iliz-veur Pisa (Duomo)\nAl lesanv Galilei a zo deuet a-ziwar anv unan eus e hendadoù, Galileo Bonaiuti, ur medisin, kelenner skol-veur ha politikour en devoa bevet e Firenze etre 1370 ha 1450. An diskenidi o devoa cheñchet o anv familh Bonaiuti (pe Buonaiuti) da Galilei evit enoriñ anezhañ e fin ar XIVvet kantved.\nGalileo Bonaiuti a oa bet beziet e bazilikenn Santa Croce e Firenze, ha 200 vloaz war-lerc'h e oa beziet Galileo Galilei er memes iliz.\nBoaz a oa e-kreiz ar XVIvet kantved da eñvel er familhoù eus Toskana ar mab henañ o adkemer anv e zud. Galileo Galilei a c'hellfe neuze bezañ bet anvet evel-se n'eo ket ret dre anv e hendad Galileo Bonaiuti.\nDizoloadenn e c'halvedigezh:Aozañ\nE 1583 e krogas Galileo da vezañ kelennet war ar matematik gant Ostilio Ricci. N'eo ket anavezet mat an den-se, met gouzout a rae liammañ an damkanoù hag an taolioù arnod pleustrek, ar pezh a oa ral er mare-se.\nDa 19 vloaz, en iliz-veur Pisa, e verz ul lamp hag a oa o vrañsigellat, en deus bet ar menoz da lakaat an horolaj evit muzuliañ an amzer. Hogen n'eo nemet e fin e vuhez, e 1638, e embannas ul levr e lec'h ma tisplegas e zizoloadenn.\nDedennet gant ar pezh en deus graet Euklides, Galileo a chom a-sav gant ar medisinerezh evit mont war ar matematik. Pa oa c'hoazh studier e tizoloas lezenn an izokronism hag an horolajoù, prantad kentañ eus ar pezh a vo dizoloadenn ur skiant nevez : ar mekanikerezh. E-pad e vuhez a-bezh e nac'has Galileo en em welet evel ur c'helenner e-giz ar re all, setu perak en do a-hed e vuhez ur bern enebourien.\nGalileo Galilei gant Domenico Robusti e 1605.\nGalileo Galilei dirak an Ofis santel , gant Joseph-Nicolas Robert-Fleury.\nGalileo Galilei (it)\nLevraoueg Galileo (en)\nAdtapet diwar « https://br.wikipedia.org/w/index.php?title=Galileo_Galilei&oldid=1861297 »\nKemm diwezhañ d'an 5 Gen 2020 da 19:29


Levrioù eilkanonel - Wikipedia\nLevrioù eilkanonel a reer, en Iliz katolik hag en Ilizoù ortodoks, eus seizh levr eus an Testamant Kentañ erruet betek ennomp dre droidigezh c'hresianek ar Seikont : Youdith, Tobit, ar vMakabeed 1 ha 2, ar Furnez, Furnez Sirac'h, Barouc'h gant lizher Yeremia. Ret eo ouzhpennañ tammoù eus Levr Ester ha Levr Daniel ha ne gaver ket en destenn hebraek evit klokaat roll ar skridoù eilkanonel.\nDegemeret e voe an testennoù-se evel kanonel e Sened-Meur Trento (1545–63). Met peogwir ez eus bet tabutoù e-pad kantvedoù war o divoud e vez graet "eilkanonel" anezho.\nAr Brotestanted a ra peurliesañ gant ar Bibl hebraek (hini Yuzevien Palestina). Pa lakaont an testennoù eilkanonel e tiforc'hont anezho diouzh ar re all, dindan an anv a " skridoù amwir" a-wechoù. Un toullad testennoù hebraek orin eus ar skridoù eilkanonel a zo bet adkavet.\n↑ Al levrioù eilkanonel, levrenn 5 troidigezh An Tour-Tan, 1986, p5\n↑ Ar Bibl santel en pehini ema ar gonvenans koz hag ar hini nevez troet e brezounek (iez Treger), Gwilh ar C'hoad, 1897\nAdtapet diwar « https://br.wikipedia.org/w/index.php?title=Levrioù_eilkanonel&oldid=1978250 »